02017622711030016 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1762 


27 Νοεμβρίου 2003 


ΑΠΟΦΑΣΕΙ Σ 

Αριθ. Π3α/Φ.Υ.Π./ΓΠοικ. 111548 

Σύστημα Διαχείρισης, Παρακολούθησης Αξιολόγησης, 
Ελέγχου και Διαδικασία εφαρμογής των Πράξεων Στα¬ 
διακής Επανένταξης Ατόμων με Αναπηρίες στην κοι¬ 
νωνικοοικονομική ζωή και προώθηση στην αυτόνομη 
διαβίωση στο πλαίσιο του Μέτρου 3.2 του Ε.Π. «ΥΓΕΙΑ 
-ΠΡΟΝΟΙΑ» 2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 (ΦΕΚ 
137/Α/85) «Κυβέρνηση και Κυβερνητικά όργανα», όπως 
αυτό συμπληρώθηκε με το άρθρο 27 του Ν. 2081/92 (ΦΕΚ 
154/Α/92) καιτροποποιήθηκεαπότο άρθ. 1 παρ. 2ατου Ν. 
2469/97 (ΦΕΚ38/Α/97). 

2. Τις διατάξεις του Ν. 2362/1995 «Περί Δημόσιου Λογι¬ 
στικού ελέγχου των δαπανών του Κράτους και άλλες δια¬ 
τάξεις» (ΦΕΚ247/Α/95). 

3. Τις διατάξεις του Ν. 2646/1998 «Ανάπτυξη του Εθνι¬ 
κού Συστήματος Κοινωνικής Φροντίδας και άλλες διατά¬ 
ξεις» (ΦΕΚ 236/Α/98). 

4. Τις διατάξεις του Ν. 3106/2003 «Αναδιοργάνωση του 
Εθνικού Συστήματος Κοινωνικής Φροντίδας και άλλες 
διατάξεις» (ΦΕΚ30/Α/03). 

5. Τις διατάξεις του Ν. 2860/2000 «διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/00). 

6. Τις διατάξεις του Π.Δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ76/Α/2000). 

7. Τον Κανονισμό (ΕΥΡΑΤΟΜ, ΕΚ) αριθ. 2988/95 του 
Συμβουλίου της 18ης Δεκεμβρίου 1995, σχετικά με την 
προστασία των οικονομικών συμφερόντων των Ευρωπαϊ¬ 
κών Κοινοτήτων. 

8. Τον Κανονισμό (ΕΥΡΑΤΟΜ, ΕΚ) αριθ. 2185/96 του 
Συμβουλίου της 11ης Νοεμβρίου 1996 σχετικά με τους 
ελέγχους και εξακριβώσεις που διεξάγει επιτοπίως η Επι¬ 
τροπή για την προστασία των οικονομικών συμφερόντων 
των Ευρωπαϊκών Κοινοτήτων από απάτες και λοιπές πα¬ 
ρατυπίες. 


9. Το Ν. 2803/2000 «Κύρωση της Σύμβασης σχετικά με 
την προστασία των οικονομικών συμφερόντων των Ε.Κ. 
και των συναφών με αυτήν Πρωτοκόλλων» (ΦΕΚ 
48/Α/3.3.2000) σχετικό με τους Καν. 2988/95, 2185/96. 

10. Τον Κανονισμό (ΕΚ) αριθ. 1260/99 «περί γενικών δια¬ 
τάξεων για τα Διαρθρωτικά Ταμεία». 

11. Τον Κανονισμό (ΕΚ) αριθ. 1784/99 «σχετικά μετο Ευ¬ 
ρωπαϊκό Κοινωνικό Ταμείο». 

12. Τον Κανονισμό (ΕΚ) αριθ. 1159/2000 «για τις δρά¬ 
σεις πληροφόρησης και δημοσιότητας που πρέπει να 
αναλαμβάνουν τα κράτη-μέλη σχετικά με τις παρεμβά¬ 
σεις των Διαρθρωτικών Ταμείων». 

13. Τον Κανονισμό (ΕΚ) αριθ. 1685/2000 «για τη θέσπιση 
λεπτομερών κανόνων εφαρμογής του Καν. αριθ. 1260/99, 
όσον αφοράτην επιλεξιμότητατων δαπανώντων ενεργειών 
που συγχρηματοδοτούνται από τα Διαρθρωτικά Ταμεία». 

14. Τον Κανονισμό (ΕΚ) αριθ. 438/2001 «για θέσπιση λε¬ 
πτομερών κανόνων εφαρμογήςτου Καν. αριθ. 1260/99του 
Συμβουλίου όσον αφορά τα συστήματα Διαχείρισης και 
Ελέγχου των παρεμβάσεων των Διαρθρωτικών Ταμείων». 

15. Τον Κανονισμό (ΕΚ) αριθ. 448/2001 «για θέσπιση λε¬ 
πτομερών κανόνων εφαρμογής του Καν. αριθ. 1260/99 
του Συμβουλίου, όσον αφορά τη διαδικασία διενέργειας 
δημοσιονομικών διορθώσεων στην παρέμβαση που χο¬ 
ρηγείται στο πλαίσιο των Διαρθρωτικών Ταμείων». 

16. Την Ε(2000) 3405/28.11.2000 Απόφαση της Επιτρο¬ 
πής των Ε.Κ., σχετικά με την έγκριση του Κοινοτικού Πλαι¬ 
σίου Στήριξης γιατις κοινοτικές διαρθρωτικές παρεμβάσεις 
στις περιφέρειες που υπάγονται στο στόχο 1 στην Ελλάδα. 

17. Την Ε (2001) 583/4.4.2001 Απόφαση της Επιτροπής 
των Ευρωπαϊκών Κοινοτήτων με την οποία εγκρίθηκε το 
Επιχειρησιακό Πρόγραμμα «Υγεία - Πρόνοια» 2000 - 2006. 

18. Το Συμπλήρωμα Προγραμματισμού όπως εγκρίθη- 
κε με την από 29.6.2001 Απόφαση της 1ης Συνεδρίασης 
της Επιτροπής Παρακολούθησης του Ε.Π. και ειδικά το 
τμήμα που αναφέρεται στο Μέτρο 3.2 αυτού, όπως εγκρί- 
θηκε με τις εκάστοτε τροποποιήσεις του. 

19. ΤηΔΥ1α/οικ.23125/8.12.2000 κοινή υπουργική από¬ 
φαση (ΦΕΚ 1502/Β72000) με την οποία συγκροτήθηκε η 
Ειδική Υπηρεσία Διαχείρισης του Ε.Π. «Υγεία - Πρόνοια». 

20. Την 107900/16.3.2001 κοινή υπουργική απόφαση 
(ΦΕΚ 599/τ.Β'/ 21.5.2001), περί σύστασης και λειτουρ¬ 
γίας των Ειδικών Υπηρεσιών Συντονισμού και Παρακο¬ 
λούθησης Δράσεων Ευρωπαϊκού Κοινωνικού Ταμείου 

και Εφαρμογής Συγχρηματοδοτούμενων Ενεργειών από 
το Ευρωπαϊκό Κοινωνικό Ταμείο. 

21. Την αρ. 1065956/863/Α0006/2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών, για την ανάθεση αρμοδιοτήτων. 

22. Την 70697/22.7.2003 Κοινή Απόφαση του Πρωθυ¬ 
πουργού και του Υπουργού Υγείας και Πρόνοιας, με θέμα 
«Ανάθεση αρμοδιοτήτων στον Υφυπουργό Υγείας και 
Πρόνοιας Βασίλειο Κοντογιαννόπουλο» (ΦΕΚ 1012/Β/ 
22.7.2003). 

23. Το Εθνικό Σχέδιο Δράσης για την Απασχόληση 
(ΕΣΔΑ) και το Εθνικό Σχέδιο Δράσης για την Κοινωνική Εν¬ 
σωμάτωση (ΕΣΔΕΝ). 

24. Την 2007892/461/27.5.98 (ΦΕΚ 606Β) κοινή υπουρ¬ 
γική απόφαση «Ανάκτηση αχρεωστήτως ή παρανόμως 
καταβληθέντων ποσών από εθνικούς πόρους ή πόρους 
της Ε.Ε. στα πλαίσια της υλοποίησης Κοινοτικών Πολιτι¬ 
κών». 

25. Την 2/578598/Γ0041/31.8.2000 (ΦΕΚ 1079/Β/ 
31.8.2000) κοινή υπουργική απόφαση τροποποίηση της 
2007892/461/27.5.98 «Ανάκτηση αχρεωστήτως καταβλη¬ 
θέντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια υλοποίησης κοινοτικών πολι¬ 
τικών», η οποία τροποποιεί την προηγούμενη κοινή 
υπουργική απόφαση. 

26. Τις Οδηγίες της Διαχειριστικής Αρχής του ΚΠΣπερί 
κριτηρίων και κανόνων επιλεξιμότητας δαπανών και λογι¬ 
στικής παρακολούθησης στο πλαίσιο του Γ' ΚΠΣ. 

27. Το Π.Δ. 186/92 «Κώδικας Βιβλίων και Στοιχείων». 

28. Την ανάγκη δημιουργίας ενός συστήματος διαχείρι¬ 
σης, αξιολόγησης παρακολούθησης και ελέγχου Πράξε¬ 
ων που συγχρηματοδοτούνται από το ΕΚΤ, στο πλαίσιο 
του Μέτρου 3.2 του Ε.Π. «Υγεία - Πρόνοια». 

29. Την ανάγκη καθορισμού των όρων, δικαιολογητι- 
κών, παραστατικών στοιχείων και λοιπών υποχρεώσεων 
που πρέπει να τηρούνται από τους Τελικούς Δικαιούχους 
των Πράξεων που προβλέπονται στην παρούσα, 

30. Το 1944/ΚΜ/18.4.2003 Υπηρεσιακό Σημείωμα της 
Διαχειριστικής Αρχής του Ε.Π. «ΥΓΕΙΑ - ΠΡΟΝΟΙΑ» με συ¬ 
νημμένο σχέδιο της κοινής υπουργικής απόφασης. 

31. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

ΑΡΘΡΟ 1 

ΕΙΣΑΓΩΓΗ: Η ΓΕΝΙΚΟΤΕΡΗ ΦΙΛΟΣΟΦΙΑ 
ΤΟΥ Ε.Π. «ΥΓΕΙΑ - ΠΡΟΝΟΙΑ» ΚΑΙ ΤΟΥ ΜΕΤΡΟΥ 3.2 

Το Ε.Π. «Υγεία - Πρόνοια» εντάσσεται στον Άξονα Προ- 
τεραιοτήτας IV του Γ' ΚΠΣ, επιδιώκοντας την εξυπηρέτη¬ 
ση βασικών επιλογών κοινωνικής πολιτικής της χώρας και 
κυρίως την εξυπηρέτηση των στόχωντης μεταρρύθμισης 
του Εθνικού Συστήματος Υγείας και της εθνικής πολιτικής 
για την Υγεία και την Πρόνοια στην Ελλάδα. Οι βασικοί 
στόχοι του Ε.Π. είναι: 

- Ανάπτυξη της δημόσιας υγείας και βελτίωση της υγεί¬ 
ας της κοινωνικής προστασίας του πληθυσμού. 

- Αναβάθμιση της ποιότητας, της αποδοτικότητας και της 
αποτελεσματικότηταςτων υπηρεσιών Υγείας και Πρόνοιας. 

- Ενίσχυση της αυτοδυναμίας των Περιφερειών, με την 
άρση των περιφερειακών ανισοτήτων στην κατανομή και 
παροχή υπηρεσιών υγείας και κοινωνικής φροντίδας. 

- Άμβλυνση των κοινωνικών ανισοτήτων και καταπολέ¬ 
μηση του κοινωνικού αποκλεισμού σε σχέση με την παρο¬ 
χή υπηρεσιών υγείας και πρόνοιας στους πολίτες. 

- Σημαντική βελτίωση του επιπέδου ικανοποίησης των 
πολιτών από την παροχή υπηρεσιών υγείας - πρόνοιας 


υψηλών προδιαγραφών που είναι φιλικές προς τους χρή¬ 
στες και προσιτές σε όλους. 

Οι στόχοι αυτοί εναρμονίζονται πλήρως με τους βασι¬ 
κούς στόχους της εθνικής αναπτυξιακής πολιτικής, τη 
στρατηγική και τις βασικές επιδιώξεις του Σχεδίου Ανάπτυ¬ 
ξης 2000-2006 και εντάσσονται στον Άξονα Προτεραιότη¬ 
τας IV «Βελτίωση Ποιότητας Ζωής και Περιβάλλοντος». 

Στο πλαίσιο αυτό, οι παρεμβάσεις στον τομέα της Πρό¬ 
νοιας στοχεύουν σε: 

- Εξασφάλιση ίσων ευκαιριών και δικαιωμάτων για 
όλους, καταπολέμηση των διακρίσεων και άρση των 
εμποδίων για την ένταξη στην αγορά εργασίας των ευπα¬ 
θών ομάδων του πληθυσμού. 

- Εξατομικευμένη προσέγγιση ατόμων που ζουν στις 
παρυφές του κοινωνικού ιστού και βιώνουν αποκλεισμό 
αφενός από την αγορά εργασίας και αφετέρου από την 
δυνατότητα πρόσβασης στις υπάρχουσες κοινωνικές 
υπηρεσίες, προκειμένου να έχουν ίσες ευκαιρίες πρό¬ 
σβασης στην αγορά εργασίας. 

- Διασύνδεση των προνοιακών υπηρεσιών με το Εθνικό 
Σύστημα Υγείας, τις υπηρεσίες Ψυχικής Υγείας, καθώς 
και τις δομές προώθησης στην απασχόληση, για τη στή¬ 
ριξη δράσεων πρόληψης και καταπολέμησης του κοινω¬ 
νικού, οικονομικού και εργασιακού αποκλεισμού. 

Στον Άξονα 3 «Πρόνοια» του Ε.Π. οιπροβλεπόμενες πα¬ 
ρεμβάσεις εξειδικεύονται σε 2 βασικά Μέτρα: 

Μέτρο 3.1: «Ενέργειες υποστήριξης ατόμων που απει¬ 
λούνται ή πλήττονται με αποκλεισμό από την αγορά ερ¬ 
γασίας στο πλαίσιο των δράσεων του Δικτύου κοινωνικών 
- υποστηρικτικών υπηρεσιών σε τοπικό επίπεδο». 

Μέτρο 3.2: «Σταδιακή επανένταξη των ατόμων με ανα¬ 
πηρίες στην κοινωνικοοικονομική ζωή και προώθηση στην 
αυτόνομη διαβίωση». 

Τα Μέτρα αυτά εναρμονίζονται με τις κατευθύνσεις της 
εθνικής πολιτικής για την ανάπτυξη της Κοινωνικής Φρο¬ 
ντίδας και οι δράσεις τους βρίσκονται σε συνέργια και συ- 
μπληρωματικότητα με αντίστοιχες δράσεις των υπολοί¬ 
πων Αξόνων του παρόντος Επιχειρησιακού Προγράμμα¬ 
τος, καθώς και με δράσεις των Ε.Π. «Κοινωνία της 
Πληροφορίας» και «Απασχόληση και Επαγγελματική Κα¬ 
τάρτιση» του Γ ΚΠΣ. 

Στο πλαίσιο της μεταρρύθμισης του προνοιακού μοντέ¬ 
λου (από το προστατευτικό μοντέλο κλειστής φροντίδας 
σε ανοικτές αποκεντρωμένες δομές στήριξης και φροντί¬ 
δας μέσα στην κοινότητα) έχει αποφασιστεί η προώθηση 
παρεμβάσεων στην κατεύθυνση της στήριξης των ατόμων 
με αναπηρίες και της εξασφάλισης των προϋποθέσεων 
επανένταξης στην κοινωνική και οικονομική ζωή. Αυτές οι 
παρεμβάσεις εξυπηρετούνται σε μεγάλη έκταση από την 
εφαρμογή του Μέτρου 3.2. του Ε.Π. «Υγεία - Πρόνοια». 

Το συγκεκριμένο Μέτρο συνθέτει ένα πλέγμα πολιτικών 
υπέρ των ατόμων με αναπηρίες, το οποίο εξυπηρετεί δύο 
βασικούς στόχους: 

- Την κοινωνική και οικονομική ενσωμάτωση ατόμων με 
αναπηρίες, που βρίσκονται σε προστατευτικό - κλειστό 
περιβάλλον φροντίδας, με την ανάπτυξη εξατομικευμέ- 
νων υποστηρικτικών παρεμβάσεων και με σεβασμό των 
δικαιωμάτων και των προσωπικών τους επιλογών. 

- Τη στήριξη της ένταξής τους στην αγορά εργασίας και 
την ενίσχυση της αυτόνομης διαβίωσής τους. 

Η παρούσα Απόφαση στοχεύει στην εξειδίκευση του ορ¬ 
γανωτικού και διαχειριστικού πλαισίου και στην εξασφάλι¬ 
ση ποιοτικών όρων για την υλοποίηση ενεργειών, δράσεων 
και έργων επανένταξης Ατόμων με αναπηρίες, στο πλαίσιο 
του Μέτρο 3.2του Ε.Π. «Υγεία - Πρόνοια» 2000 - 2006. 

ΑΡΘΡΟ 2 

ΚΑΤΗΓΟΡΙΕΣ ΠΡΑΞΕΩΝ ΚΑΙ ΩΦΕΛΟΥΜΕΝΟΙ 
ΤΟΥ ΜΕΤΡΟΥ 3.2 

Οι πολιτικές και οι παρεμβάσεις που προβλέπονται στο 
Μέτρο 3.2του Ε. Π. «Υγεία - Πρόνοια» και οι οποίες θα υλο¬ 
ποιηθούν μέσω συγκεκριμένων Πράξεων, αναφέρονται 
κυρίως: 

- Στην ανάπτυξη δράσεων για τον αποϊδρυματισμό των 
ατόμων που διαβιούν στα κλειστά προνοιακά ιδρύματα 
της χώρας και την εγκατάστασή τους σε ενδιάμεσες δο¬ 
μές κοινωνικής επανένταξης. 

- Στην υποστήριξη των ατόμων αυτών από προγράμμα¬ 
τα κοινωνικοοικονομικής επανένταξης και παροχής συμ¬ 
βουλευτικών υποστηρικτικών υπηρεσιών, στο πλαίσιο 
των οποίων διασφαλίζονται η συμμετοχή και ο σεβασμός 
των δικαιωμάτων τους. 

Στο πλαίσιο του Μέτρου 3.2 και των παραπάνω στόχων 
προβλέπονται δύο κατηγορίες Πράξεων: 

α) Ανάπτυξη δικτύου δομών, προγραμμάτων και υπηρε¬ 
σιών επανένταξης των ατόμων με αναπηρίες που διαβι¬ 
ούν σε ιδρύματα, που περιλαμβάνει: 

• Ειδικά προγράμματα κοινωνικοποίησης, ανάπτυξης 
δεξιοτήτων και εκπαίδευσης στην ημιαυτόνομη διαβίωση 
για άτομα με αναπηρίες, που διαβιούν σε ιδρύματα. 

• Προετοιμασία, επιμόρφωση και κατάρτιση του προσω¬ 
πικού των ιδρυμάτων με έμφαση στην απόκτηση εμπειρίας. 

• Ευαισθητοποίηση της κοινότητας και αξιοποίηση του 
εθελοντισμού. 

• Ενοικίαση χώρων και λειτουργία δομών. 

• Στελέχωση δομών και υπηρεσιών με εξειδικευμένους 
επαγγελματίες υγείας και πρόνοιας. 

• Δράσεις επιστη μονικής και τεχνικής υποστήριξης των 
ενεργειών των Τελικών Δικαιούχων για την υλοποίηση 
(εφαρμογή) ολοκληρωμένων και εξειδικευμένων προ¬ 
γραμμάτων κοινωνικοοικονομικής επανένταξης των εξυ- 
πηρετουμένων ατόμων. 

και 

β) Έργα και υποστηρικτικές ενέργειες για την υλοποίη¬ 
ση παρεμβάσεων αποϊδρυματισμού 

Η παρούσα Απόφαση αφορά στην υλοποίηση της πρώ¬ 
της (α) κατηγορίας Πράξεων, που αποτελεί και την κύρια 
κατηγορία του Μέτρου. 

Οι ως άνω επιλέξιμες δράσεις εξειδικεύονται μέσω της 
ανάπτυξης Μονάδων και Προγραμμάτων Κοινωνικής 
Επανένταξης και Αποκατάστασης, όπως αναλυτικά περι- 
γράφονται στο άρθρο 4 της παρούσας. 

Οι ωφελούμενοι από τις Πράξεις που θα ενταχθούν για 
χρηματοδότηση στο Μέτρο 3.2 στο πλαίσιο της παρού¬ 
σας Απόφασης είναι Άτομα με Αναπηρίες, που διαβιούν 
σε ιδρύματα «κλειστής» περίθαλψης. 

ΑΡΘΡΟ 3 

ΤΕΛΙΚΟΙ ΔΙΚΑΙΟΥΧΟΙ - ΥΠΟΒΟΛΗ ΠΡΟΤΑΣΕΩΝ 

1. Τελικοί Δικαιούχοι του Μέτρου 3.2 του Ε.Π. «Υγεία - 
Πρόνοια» 2000-2006 είναι το Υπουργείο Υγείας και Πρό¬ 
νοιας, μέσω της Διεύθυνσης Προστασίας Ατόμων με ανα¬ 
πηρίες και Φορείς ΝΠΙΔ και ΝΠΔΔτου τομέα Πρόνοιας, 
που παρέχουν κλειστή περίθαλψη σε άτομα με νοητική 
υστέρηση και άλλες αναπηρίες. 

2. Οι Τελικοί Δικαιούχοι, προκειμένου να υλοποιήσουν 
δράσεις και ενέργειες (Πράξεις) που προβλέπονται στο 
πλαίσιο του Μέτρου 3.2, υποβάλλουν τις προτάσεις τους 
μέσω συμπλήρωσης τυποποιημένων Τεχνικών Δελτίων 
Έργου /Υποέργου (ΤΔΕ/Υ). Κάθε Έργο μπορεί να περιέ¬ 
χει περισσότερα του ενός Υποέργα. 


Κάθε πρόταση και συνεπώς κάθε Τεχνικό Δελτίο Έργου 
συνοδεύεται από Σχέδιο Δράσης για τις συνολικότερες 
ενέργειες αποϊδρυματισμού του Τελικού Δικαιούχου, με 
έμφαση στις δράσεις των προτεινόμενων για ένταξη πρά¬ 
ξεων στο Μέτρο 3.2. 

ΑΡΘΡΟ 4 

ΔΟΜΗ ΚΑΙ ΠΕΡΙΕΧΟΜΕΝΟ ΤΩΝ ΠΡΟΤΑΣΕΩΝ 
ΚΡΙΤΗΡΙΑ ΑΞΙΟΛΟΓΗΣΗΣ 

1. Κάθε πρόταση Ένταξης Πράξης (Τεχνικό Δελτίο Έρ¬ 
γου) θα πρέπει να είναι συμβατή με τις γενικές αρχές του 
Επιχειρησιακού Προγράμματος «Υγεία - Πρόνοια» 2000- 
2006 και να περιλαμβάνει πολυδιάστατες και αλληλοσυ- 
μπληρούμενες ενέργειες με στόχο τον αποϊδρυματισμό 
των ατόμων που διαβιούν σε κλειστά προνοιακά ιδρύματα, 
τη σταδιακή επανένταξή τους στην κοινωνική και οικονο¬ 
μική ζωή καιτηνπροώθησήτους στην αυτόνομη διαβίωση. 

Συγκεκριμένα κάθε Τεχνικό Δελτίο Έργου πρέπει να πε¬ 
ριλαμβάνει: 

α) Το στόχο της συγκεκριμένης πρότασης καθώς και 
τηντεκμηριωμένη επιλογή των συγκεκριμένων ενεργειών 
που οδηγούν στο στόχο αυτό. 

β) Τη μεθοδολογία που ακολουθεί ή/και προτίθεται να 
ακολουθήσει ο υποβάλλων Φορέας, τόσο στο επίπεδο 
του σχεδιασμού, όσο και στο επίπεδο της υλοποίησηςτης 
πρότασης, σε συνάρτηση με τις ανάγκες των ατόμων της 
ομάδας - στόχου. 

γ) Τη σύνθεση του απαιτούμενου προσωπικού, που θα 
αναλάβει την υλοποίηση κάθε ενέργειας, τη μέθοδο επι¬ 
λογής των στελεχών, τη διαδικασία πρόσληψης και τον 
τρόπο συντονισμού όλων των στελεχών ή/και άλλων 
εμπλεκομένων Φορέων στην υλοποίηση της πρότασης. 

δ) Τη μεθοδολογία αναζήτησης συνεργασιών με πιθα¬ 
νούς τρίτους Φορείς, τη διαδικασία σύναψης των όποιων 
προβλεπόμενων συνεργασιών, καθώς και τον τρόπο πα¬ 
ρακολούθησης και διαχείρισης των συνεργασιών αυτών. 

ε) Το σύστημα παρακολούθησης της Πράξης που θα 
υλοποιηθεί, με τη χρήση εκ των προτέρων καθορισμένων 
ποιοτικών και ποσοτικών δεικτών. 

στ) Τον τρόπο διαχείρισης των οικονομικών πόρων της 
Πράξης. 

ζ) Τον αναλυτικό προϋπολογισμό της Πράξης και των 
επιμέρους Υποέργων αυτής, λαμβανομένων υπόψη των 
όρων και των προϋποθέσεων επιλεξιμότητας δαπανών, 
που ορίζονται στην παρούσα Απόφαση. 

2. Για την αξιολόγηση και επιλογή των Πράξεων χρησι¬ 
μοποιούνται τα κριτήρια επιλογής των Πράξεων, που έχει 
εγκρίνειη Επιτροπή Παρακολούθησηςτου Ε.Π. γιατο Μέ¬ 
τρο 3.2, όπως αυτά ισχύουν κάθε φορά και τα οποία ταξι¬ 
νομούνται σε πέντε κατηγορίες ως εξής: 

α. Επιλεξιμότηταωςπροςτη φύση καιτο είδος της Πρά¬ 

ξης 

β. Ωριμότητα της Πράξης 
γ. Σκοπιμότητα της Πράξης 

δ. Συνεκτικότητα της Πράξης με τις εθνικές και κοινοτι¬ 
κές πολιτικές 
ε. Πληρότητα Πράξης 

3. Οι προτεινόμενες Πράξεις προκειμένου να είναι επι¬ 
λέξιμες στο πλαίσιο του Μέτρου 3.2, θα πρέπει να αφο¬ 
ρούν σε: 

Α) Μονάδες Κοινωνικής Επανένταξης και Αποκατάστα¬ 
σης ατόμων με νοητική υστέρηση και άλλες αναπηρίες, που 
διαβιούν σε κλειστά προνοιακά ιδρύματα της χώρας, και 
Β) Προγράμματα Κοινωνικής Επανένταξης και Αποκα¬ 
τάστασης των ατόμων αυτών. 

Οι προτεινόμενες Πράξεις καθώς και κάθε Μονάδα ή 

Πρόγραμμα Κοινωνικής Επανένταξης και Αποκατάστα¬ 
σης θα πρέπει να εναρμονίζεται με τις ακόλουθες αρχές: 

α. Την προστασία των δικαιωμάτων των ατόμων με ανα¬ 
πηρίες, καθώς και κάθε άλλου συνταγματικού τους δικαι¬ 
ώματος ως πολιτών. 

β. Τις αρχές και τους στόχους της Συναινετικής Διακή¬ 
ρυξης για την Αποκατάσταση του Παγκόσμιου Οργανι¬ 
σμού Υγείας, όπως δημοσιεύτηκαν στην \Λ/ΗΟ/ΜΝΗ/ 
ΜΝϋ/96.2 έκδοση του Παγκόσμιου Οργανισμού Υγείας. 

4 Ως Μονάδες Κοινωνικής Επανένταξης και Αποκατά¬ 
στασης ατόμων με νοητική υστέρηση και άλλες αναπη¬ 
ρίες, που διαβιούν σε «κλειστά» προνοιακά ιδρύματα, στο 
πλαίσιο της παρούσας νοούνται: 

4.1.0 Κοινοτικός Ξενώνας, ο οποίος φιλοξενεί άτομα με 
νοητική υστέρηση και άλλες αναπηρίες για διαβίωση, θε¬ 
ραπεία και υποστήριξη, με σκοπό την επίτευξη ικανοποιη¬ 
τικού βαθμού ανεξάρτητης λειτουργίας τους στην κοινό¬ 
τητα. 

4.1.1. Η λειτουργία του Ξενώνα είναι ανοικτή στην κοι¬ 
νωνία και προσομοιάζει με οικογενειακό περιβάλλον. 

Η δυναμικότητα του ξενώνα δεν μπορεί να υπερβαίνει 
τα 10 άτομα. 

4.1.2. Ο Ξενώνας θεωρείται χώρος προσωρινής παρα¬ 
μονής των φιλοξενουμένων, όπου παρέχεται φιλοξενία 
για χρονικό διάστημα το πολύ 36 μηνών και εφαρμόζεται 
πρόγραμμα υψηλού, μέσου ή χαμηλού βαθμού εξατομι- 
κευμένης υποστήριξης, αναλόγως των αναγκών των φί¬ 
λο ξένο υμένων. 

Η παράταση παραμονής των φιλοξενουμένων στον Ξε¬ 
νώνα μπορεί να γίνει με τεκμηριωμένη εισήγηση του Επι¬ 
στημονικά Υπευθύνου και της Πολυκλαδικής Θεραπευτι¬ 
κής Ομάδας και απόφαση της Διοίκησης του Φορέα στην 
οποία ανήκει η Μονάδα. 

4.1.3. Ο Ξενώνας, ως προς το χώρο εγκατάστασής του, 
βρίσκεται στην κοινότητα, εντόςτου κοινωνικού ιστούτης 
πόλης στην οποία συστήνεται. Δεν επιτρέπεται η εγκατά¬ 
σταση και λειτουργία Ξενώνα εντός του χώρου του προ- 
νοιακού ιδρύματος. 

4.1.4. Η υποστήριξη των Ξενώνων διαβαθμίζεται ανάλο¬ 
γα με την Παρουσία του προσωπικού σ' αυτούς ως εξής: 

Υψηλός βαθμός υποστήριξης: εικοσιτετράωρη παρου¬ 
σία προσωπικού 

Μέσος βαθμός υποστήριξης: κατώτερη του εικοσιτε¬ 
τραώρου παρουσία του προσωπικού και 

Χαμηλός βαθμός υποστήριξης: η κατά περίπτωση πε¬ 
ριοδική παρουσία του προσωπικού για την παρακολού¬ 
θηση και υποστήριξη των ατόμων. 

4.1.5. Η διαφοροποίηση των Ξενώνων, ως προς την ηλι¬ 
κία των φιλοξενουμένων, στην περίπτωση που αναπτυ¬ 
χθούν πολλοί Ξενώνες σε μια περιοχή, είναι επιβεβλημέ¬ 
νη και γίνεται μετά από εισήγηση του Επιστημονικά Υπευ¬ 
θύνου και της Πολυκλαδικής Θεραπευτικής Ομάδας, και 
απόφασης της Διοίκησης του Φορέα που ανήκουν. Η δια¬ 
φοροποίηση αυτή έχει ως εξής: 

α) Ξενώνες Παιδιών ηλικίας από 6 έως 14 ετών. 

β) Ξενώνες Εφήβων ηλικίας από 14 έως 18 ετών, και 

γ) Ξενώνες Ενηλίκων. 

Η διαφοροποίηση των ξενώνων είναι αναγκαία γιατί 
ανάλογα με τις ηλικίες των φιλοξενούμενων είναι απαραί¬ 
τητο να διαφοροποιείται σημαντικά το περιβάλλον φρο¬ 
ντίδας, το θεραπευτικό περιβάλλον, οι αναγκαίες παιδα¬ 
γωγικές μέθοδοι, οι παροχές ειδικής μάθησης, οι δρα¬ 
στηριότητες προετοιμασίας της ψυχοκοινωνικής τους 
ωρίμανσης, ανεξαρτητοποίησης και αποκατάστασης. 

Στο πλαίσιο της παρούσας Απόφασης όμως, και για λό¬ 
γους συ μβατότητας των Π ράξεων με τους στόχους και τις 


προτεραιότητεςτου Επιχειρησιακού Προγράμματος, επι¬ 
λέξιμοι είναι μόνο οι ξενώνες Εφήβων και Ενηλίκων. 

4.2. Το Κοινοτικό Οικοτροφείο (Ξενώνας μακροχρόνιας 
παραμονής), στο οποίο φιλοξενούνται για διαβίωση, θε¬ 
ραπεία και υποστήριξη άτομα με νοητική υστέρηση και 
βαριές συνοδές αναπηρίες, περιθαλπόμενα σε ιδρύματα 
«κλειστής» φροντίδας, με σκοπό να διασφαλισθεί η πα¬ 
ραμονή τους στην κοινότητα και η συνέχιση των σχέσεων 
των ατόμων αυτών με τη ζωή καιτη δράση τηςτοπικής κοι¬ 
νωνίας. Το Οικοτροφείο (Ξενώνας μακροχρόνιας παρα¬ 
μονής) θεωρείται υψηλού βαθμού προστασίας Μονάδα 
Κοινωνικής Επανένταξης και Αποκατάστασης 

4.2.1. Το Οικοτροφείο (Ξενώνας μακροχρόνιας παραμο¬ 
νής) είναι κοινοτική δομή και δεν επιτρέπεται η εγκατά¬ 
σταση και λειτουργία του εντός του χώρου του προνοια- 
κού ιδρύματος, όπως άλλωστε και οι υπόλοιπες Μονάδες 
Κοινωνικής Επανένταξης και Αποκατάστασης. 

4.2.2. Ο αριθμός των ατόμων που φιλοξενείτο Οικοτρο- 
φείο(Ξενώνας μακροχρόνιας παραμονής) δεν ξεπερνά 
τους 15 και δεν υπάρχει περιορισμός στο χρόνο παραμο¬ 
νής τους σε αυτό. 

4.2.3. Ειδικότερατα άτομα που διαμένουν στο Οικοτρο- 
φείο(Ξενώνας μακροχρόνιας παραμονής) είναι: 

α) άτομα που εκτός της νοητικής αναπηρίας παρουσιά¬ 
ζουν οργανικές και ψυχοκινητικές βλάβες και χρειάζονται 
φροντίδα, 

β) άτομα με νοητική υστέρηση και δευτερογενείς ψυχι¬ 
κές διαταραχές, 

γ) άτομα που μπορούν να ζουν στην κοινότητα αλλά 
επειδή έχουν χαμηλό βαθμό αυτοδυναμίας έχουν ανάγκη 
στεγαστικής δομής υψηλής εποπτείας. 

4.2.4. Διαφοροποιήσεις των Οικοτροφείων (Ξενώνων 
μακροχρόνιας παραμονής), ανάλογα με την ηλικία δύνα- 
νται να γίνουν στην περίπτωση που αναπτυχθούν πολλά 
Οικοτροφεία (Ξενώνες μακροχρόνιας παραμονής) σε μια 
περιοχή, μετά από εισήγηση του Επιστημονικά Υπευθύ¬ 
νου και της Πολυκλαδικής Θεραπευτικής Ομάδας και 
απόφασης της Διοίκησης του Φορέα που ανήκουν. Οι δια¬ 
φοροποιήσεις των Οικοτροφείων (Ξενώνων μακροχρό¬ 
νιας παραμονής) ανάλογα με την ηλικία των ατόμων που 
διαμένουν σ’ αυτά είναι: 

α) Οικοτροφείο παιδιών και εφήβων από 8-18 ετών 

β) Οικοτροφείο ενηλίκων από 18-55 ετών και 

γ) Οικοτροφείο από 56 ετών και άνω 

Οι λόγοι για τους οποίους θεωρείται απαραίτητος ο δια¬ 
χωρισμός αφορούν τις διαφορετικές ανάγκες, αλλά και 
εκπαιδευτικές και εξελικτικές ικανότητες που παρουσιά¬ 
ζουν τα άτομα αυτά. Έτσι το οικοτροφείο (ξενώνας μα¬ 
κροχρόνιας παραμονής) παιδιών και εφήβων πρέπει να 
διαφοροποιείται σε επίπεδο οικιστικού περιβάλλοντος, σε 
επίπεδο προγραμμάτων ειδικής μάθησης και ενισχυτικής 
μελέτης, σε επίπεδο δραστηριοτήτων για κοινωνική επα¬ 
νένταξη, ωρίμανση και δραστηριοποίηση από το οικοτρο¬ 
φείο (ξενώνας μακροχρόνιας παραμονής) ενηλίκων. Από 
την άλλη πλευρά, το οικοτροφείο ενηλίκων διαφοροποιεί¬ 
ται από το γηριατρικό σε επίπεδο εξατομικευμένων στό¬ 
χων και δραστηριοτήτων, σε προγράμματα εκπαίδευσης, 
επαγγελματικής κατάρτισης και απασχόλησης, καθώς και 
σε θέματα λειτουργικότητας των φιλοξενούμενων που 
συνδέονται με οργανικές παθήσεις της τρίτης ηλικίας. 

Στο πλαίσιο της παρούσας Απόφασης όμως, και για λό¬ 
γους συμβατότηταςτων Πράξεων μετους στόχους καιτις 
προτεραιότητεςτου Επιχειρησιακού Προγράμματος, επι¬ 
λέξιμα είναι μόνο τα Οικοτροφεία (Ξενώνες μακροχρό¬ 
νιας παραμονής) Ενηλίκων. 

4.3. Το Προστατευμένο Κοινοτικό Διαμέρισμα, το οποίο 

είναι χώρος στέγασης σε πολυκατοικίες ή μονοκατοικίες, 
ενηλίκων ατόμων με νοητική υστέρηση και άλλες αναπη¬ 
ρίες, περιθαλπομένων σε ιδρύματα «κλειστής» φροντί¬ 
δας, τα οποία έχουν αυξημένες αλλά όχι πλήρεις ικανό¬ 
τητες αυτοφροντίδας και αυτοεξυπηρέτησης. 

4.3.1. Ο αριθμός των ατόμων που διαμένουν στα Προ- 
στατευμένα Διαμερίσματα δεν υπερβαίνει τα πέντε (5). 

4.3.2. Η φροντίδα που παρέχεται στα άτομα που διαμέ¬ 
νουν στα Προστατευμένα Διαμερίσματα έχει σκοπό την 
επίτευξη της μεγαλύτερης δυνατής ανεξαρτησίας, αυτο¬ 
νομίας και αποτελεσματικότητάς τους, ώστε να λειτουρ¬ 
γήσουν στην κοινότητα με επιτυχία και στόχο την πλήρη 
αυτόνομη διαβίωση. 

5. Ως Προγράμματα Κοινωνικής Επανένταξης και Απο¬ 
κατάστασης ατόμων με νοητική υστέρηση και άλλες ανα¬ 
πηρίες, στο πλαίσιο της παρούσης νοούνται: 

5.1. Τα Προγράμματα Προσομοίωσης (ή Προσομοιω¬ 
μένης) Κατοικίας, τα οποία ως στόχο έχουν να προετοι¬ 
μάσουν τα άτομα για ένταξη στις Μονάδες Κοινωνικής 
Επανένταξης και Αποκατάστασης, που αναπτύσσονται 
από τον ίδιο ή από άλλο Φορέα. 

Στα Προγράμματα αυτά, που υλοποιούνται σε ειδικά 
διαμορφωμένους χώρους εντός του προνοιακού ιδρύμα¬ 
τος, παρέχονται συνθήκες διαβίωσης που προσομοιά¬ 
ζουν με αυτές της κατοικίας και αναπτύσσονται δραστη¬ 
ριότητες εκπαίδευσης και προετοιμασίας για ένταξη στην 
κοινότητα. 

Η συμμετοχή σε Πρόγραμμα Προσομοίωσης Κατοικίας 
είναι βραχυπρόθεσμη και όχι μεγαλύτερη των δώδεκα 
(12) μηνών. 

Η συμμετοχή ενός ατόμου σε Πρόγραμμα Προσομοίω¬ 
σης Κατοικίας δεν αποτελεί προϋπόθεση για ένταξή του 
σε Μονάδα Κοινωνικής Επανένταξης και Αποκατάστασης 
όποιου τύπου. 

5.2. Τα Προγράμματα ανάπτυξης Μονάδων Αυξημένης 
Φροντίδας, τα οποία ως στόχο έχουν να βελτιώσουν τις 
συνθήκες διαβίωσης των ατόμων που παρουσιάζουν τα 
σοβαρότερα προβλήματα προσαρμογής (εγκεφαλική 
παράλυση, τετραπληγία κ.α) και να τα προετοιμάσουν - 
όσο το δυνατόν καλύτερα- για πιθανή στοιχειώδη κοινω¬ 
νική επανένταξη. 

Στο Πρόγραμμα αυτό, που υλοποιείται σε ειδικά δια¬ 
μορφωμένους χώρους εντός του προνοιακού ιδρύματος, 
παρέχονται ικανοποιητικές συνθήκες διαβίωσης και ανα¬ 
πτύσσονται δραστηριότητες εκπαίδευσης εναλλακτικής 
επικοινωνίας και διαβίωσης. 

Η συμμετοχή στο παρόν Πρόγραμμα εξαρτάται από το 
βαθμό ανταπόκρισης των ατόμων αυτών και δεν υπάρχει 
περιορισμός ως προς το χρόνο παραμονής. 

5.3. Τα Προγράμματα προώθησης του εθελοντισμού, με 
στόχο τη συστηματικότερη ανάπτυξη, οργάνωση και λει¬ 
τουργία του θεσμού μέσω προγραμμάτων διαπροσωπι¬ 
κών σχέσεων, φιλοξενίας στα σπίτια των εθελοντών, συ¬ 
νοδείας σε εξόδους, δημιουργικής απασχόλησης και ανά¬ 
πτυξης δεξιοτήτων των περιθαλπομένων. Για τις ανάγκες 
προώθησηςτου εθελοντισμού θα πρέπει να προβλέπονται 
ειδικές εκδηλώσεις, διαρκή επιμορφωτικά - ενημερωτικά 
προγράμματα, εκδόσεις ειδικών εντύπων κ.α. 

Ενδεικτικά, τα προγράμματα αυτά μπορούν να περι¬ 
λαμβάνουν: 

- ανάπτυξη προγραμμάτων ενημέρωσης-ευαισθητοποί- 
ησης της τοπικής κοινωνίας γύρω από θέματα που αφο¬ 
ρούν τα άτομα με νοητική υστέρηση 

- κατάρτιση προγραμμάτων κινητοποίησης του πληθυ¬ 
σμού για συμμετοχή σε εθελοντικές δράσεις 

- αξιοποίηση υπαρχουσών Μ.Κ.Ο. όπως συναφείς σύλ¬ 


λογοι γονέων, σύλλογοι εθελοντών κ.λπ. και αναζήτηση 
τρόπων συνεργασίας μαζί τους 

- ανάπτυξη προγραμμάτων κατάρτισης εθελοντών με 
σκοπό την διασφάλιση της ποιότητας των προσφερομέ- 
νων υπηρεσιών 

- οργάνωση του τρόπου και του πλαισίου συμμετοχής 
των εθελοντών στην λειτουργία των Μονάδων κ.α. 

5.4. Τα Προγράμματα εκπαίδευσης και προετοιμασίας 
του προσωπικού των προνοιακών ιδρυμάτων (υπηρετού- 
ντος και νεοπροσλαμβανομένου). Στοχεύουν στο να προ¬ 
ετοιμάσουν και να επιμορφώσουντο προσωπικό που υπη¬ 
ρετεί ήδη στα ιδρύματα, αλλά και το νέο προσωπικό που 
θα προσληφθεί, με έμφαση στην απόκτηση εξειδικευμέ- 
νων γνώσεων και δεξιοτήτων στον τρόπο λειτουργίας των 
νέων «ανοικτών» κοινοτικών δομών και στις νέες θερα¬ 
πευτικές παρεμβάσεις. 

Αντικείμενα των προγραμμάτων αυτών μπορεί να είναι: 

• η απόκτηση βασικών γνώσεων σε ζητήματα φροντί¬ 
δας και διαχείρισης των ατόμων με νοητική υστέρηση και 
συνοδά προβλήματα 

• η βελτίωση της επικοινωνίας με τους εξυπηρετούμε¬ 
νους, ώστε να αναγνωρίζονται οι ανάγκες τους και να 
ανταποκρίνονται σε αυτές οι παρεμβάσεις. 

• η ενίσχυση της αυτοεκτίμησης του προσωπικού και η 
καλλιέργεια εμπιστοσύνης στις προσωπικές τους ικανό¬ 
τητες. 

• η μείωση της αναμενόμενης αντίστασης στην αλλαγή 
προς την κοινοτική φροντίδα και η κινητοποίηση του προ¬ 
σωπικού για συμμετοχή στη διαδικασία της αλλαγής. 

• η τροποποίηση των στάσεων του προσωπικού προς 
τα άτομα με νοητική υστέρηση, που συνεπάγεται την αλ¬ 
λαγή εργασιακών συνηθειών και συμπεριφορών που συν¬ 
δέονται με αυτές τις στάσεις 

5.5. Τα Προγράμματα ενημέρωσης και υποστήριξης 
των οικογενειών των ατόμων με νοητική υστέρηση. 

Τα Προγράμματα αυτά απευθύνονται τόσο στις οικογέ¬ 
νειες των ήδη περιθαλπόμενων ατόμων, όσο και εκείνων 
που πρόκειται να εισαχθούν στα αντίστοιχα προνοϊακά 
ιδρύματα. Είναι στελεχωμένα από ειδικά καταρτισμένους 
επαγγελματίες πρόνοιας, που αναλαμβάνουν με οργανω¬ 
μένο και συστηματικό τρόπο την ψυχοκοινωνική στήριξη 
της οικογένειας του ατόμου, με στόχο τη μη απομάκρυνση 
από την οικογένεια, ή την επανένταξη του ατόμου στο πε¬ 
ριβάλλον αυτής. Γ ια την αποτελεσματική παρέμβαση των 
Προγραμμάτων αυτών παρέχεται συνεχής ψυχοκοινωνική 
στήριξη ακόμη και μέσα στο περιβάλλον κάθε οικογένειας. 

5.6. Τα Προγράμματα ενημέρωσης, ευαισθητοποίησης 
της κοινότητας και καταπολέμησης του «στίγματος» και 
των διακρίσεων προς τα άτομα με νοητική υστέρηση. 

Η ανάπτυξη αυτών των δράσεων σχεδιάζεται σε τοπικό 
επίπεδο από τους φορείς που θα δημιουργήσουν κοινοτι¬ 
κές Μονάδες Κοινωνικής Επανένταξης και Αποκατάστα¬ 
σης και συντονίζεται σε περιφερειακό και εθνικό επίπεδο, 
βασισμένη αφενός στην φιλοσοφίατου αποϊδρυματισμού 
και συγκεκριμένα στην: 

- αναγνώριση των αρνητικών επιδράσεων της ιδρυματι¬ 
κής περίθαλψης και των πρακτικών εγκλεισμού στην βιο- 
ψυχοκοινωνική ανάπτυξη των ατόμων. 

- δημιουργία συνθηκών που να επιτρέπουν την επανάκτη- 
ση βασικών δικαιωμάτων τους όπως να ζουν σε αξιοπρεπείς 
συνθήκες, να επωφελούνται απάτη συμμετοχή στη ζωή της 
τοπικής κοινωνίας, να αποκτήσουν - συμβολικά και κυριολε¬ 
κτικά - ταυτότητα σαν άτομα, να κάνουν χρήση, ως πολίτες, 
των βασικών δικαιωμάτων τους για παροχές υγείας - πρό¬ 
νοιας, εκπαίδευσης, κατάρτισης, απασχόλησης καθώς και 
ψυχαγωγίας και δημιουργικού ελεύθερου χρόνου, 

και αφετέρου στην πρακτική εφαρμογή του αποϊδρυ- 
ματισμού και συγκεκριμένα στην: 

- εξασφάλιση διατομεακής συνεργασίας που να υπο¬ 
βοηθά και να αλληλοσυμπληρώνει τους επιδιωκόμένους 
στόχους. 

- συνεργασία μετηντοπική αυτοδιοίκηση και άλλους το¬ 
πικούς φορείς για την δημιουργία κλίματος αποδοχής και 
υποστήριξης των νέων κοινοτικών δομών. 

- αντιμετώπιση των αρχικών αναμενόμενων αντιδράσε¬ 
ων με σταθερότητα και επιμονή και δημιουργία συμμα- 
χιών, μέσω κοινοτικής παρέμβασης 

- δημιουργία δικτύων στα οποία συμμετέχουν, εκτός 
από τους φορείς και τους επαγγελματίες που αναπτύσ¬ 
σουν προγράμματα αποϊδρυ ματισμού, οι οικογένειες των 
ατόμων που αποϊδρυματοποιούνται, οικογένειες με μη 
ιδρυματοποιημένα άτομα με ανάλογες αναπηρίες, εθελο¬ 
ντές και πρόσωπα ή κινήσεις με ευαισθησία και δράση σε 
θέματα προάσπισης των ανθρωπίνων δικαιωμάτων περι¬ 
θωριοποιημένων κοινωνικών ομάδων. Τα δίκτυα αυτά 
υποστηρίζουν τα προγράμματα αποϊδρυματισμού, διευ¬ 
κολύνουν την αποδοχή τους από τις τοπικές κοινωνίες και 
παρεμβαίνουν θετικά στην διασφάλιση παροχής ποιοτι¬ 
κών υπηρεσιών αποκατάστασης, δεδομένου και του πά¬ 
ντοτε υπαρκτού κινδύνου ανάπτυξης νεοϊδρυματικών 
πρακτικών και φαινομένων. 

Ενδεικτικά, τα Προγράμματα αυτά μπορούν να περι¬ 
λαμβάνουν ειδικές εκδηλώσεις - ημερίδες ευαισθητοποί- 
ησης, διαρκή ενημερωτικά / επιμορφωτικά προγράμματα 
υποψηφίων ανάδοχων οικογενειών και εθελοντών, ευαι- 
σθητοποίηση στελεχών δημοσίων υπηρεσιών, οργανι¬ 
σμών και φορέων στην αντιμετώπιση των αρνητικών φαι¬ 
νομένων στιγματισμού και περιθωριοποίησης των ατό¬ 
μων με αναπηρίες, ειδικές εκδόσεις ενημερωτικού / 
πληροφοριακού υλικού κ.α. 

ΑΡΘΡΟ 5 

ΠΡΟΫΠΟΘΕΣΕΙΣ ΛΕΙΤΟΥΡΓΙΑΣ ΜΟΝΑΔΩΝ ΚΑΙ 
ΠΡΟΓΡΑΜΜΑΤΩΝ 

1. Το σύνολο των εργαζομένων σε κάθε Μονάδα Κοινω¬ 
νικής Επανένταξης και Αποκατάστασης καθώς και σε κά¬ 
θε Πρόγραμμα Προσομοίωσης Κατοικίας ή Μονάδας Αυ¬ 
ξημένης Φροντίδας αποτελεί την Πολυκλαδική θεραπευ¬ 
τική Ομάδα. 

Η ομάδα αυτή ορίζεται με απόφαση του διοικούντος ορ¬ 
γάνου του Φορέα, μετά από εισήγηση του Επιστημονικά 
Ϋπευθύνου. 

1.1 Η σύνθεση του προσωπικού που απαρτίζει την Πο¬ 
λυκλαδική θεραπευτική Ομάδα περιλαμβάνει ενδεικτικά: 

Ψυχολόγο, Κοινωνικό/η Λειτουργό, Νοσηλευτές/τριες, 
Εργοθεραπευτή /τριες, Επιμελητές/τριες Κοινωνικής 
Φροντίδας, Διοικητικό υπάλληλο, και Προσωπικό γενικών 
καθηκόντων. 

Η Πολυκλαδική θεραπευτική Ομάδα θα πρέπει να πλαι¬ 
σιώνεται και με άλλες ειδικότητες: 

Ψυχίατρο ή Παιδοψυχίατρο, Λογοθεραπευτή/τρια, Φυσι- 
κοθεραπευτή/τρια, Ειδικό παιδαγωγό, Επισκέπτη/τρια υγεί¬ 
ας, και άλλες ειδικότητες ή άλλους κοινωνικούς επιστήμο¬ 
νες κατά περίπτωση και ανάλογα με το επιτελούμενο έργο, 
έπειτα από εισήγηση του Επιστημονικά Υπευθύνου. 

Στις διάφορες άλλες ειδικότητες μπορούν να συμμετέ¬ 
χουν και απόφοιτοι δευτεροβάθμιας εκπαίδευσης, εφό¬ 
σον όμως διαθέτουν αποδεδειγμένη σχετική εμπειρία 
τουλάχιστον τριών (3) ετών ή έχουν παρακολουθήσει 
εξειδικευμένα προγράμματα κοινωνικής επανένταξης και 
αποκατάστασης ατόμων με νοητική υστέρηση και συνοδό 
ψυχοκοινωνικά προβλήματα και αναπηρίες. 


1.2. Έργο της Πολυκλαδικής θεραπευτικής Ομάδας εί- 
ναιοσχεδιασμόςκαιη υλοποίηση όλωντων ενεργειών για 
την επίτευξη των στόχωντης Κοινωνικής Επανένταξης και 
Αποκατάστασης, όπως αναφέρεται στην Συναινετική Δια¬ 
κήρυξη του Παγκόσμιου Οργανισμού Υγείας, μέσω των 
μεθόδων που περιγράφονται στην παρούσα απόφαση. 

Βασική αρχή λειτουργίας της Πολυκλαδικής θεραπευ¬ 
τικής Ομάδας είναι η αμοιβαία ισότιμη συνεργασία με 
σκοπότη συμβολή της κάθε ειδικότητας στη σύνθεση του 
πολύπλευρου έργου της Κοινωνικής Επανένταξης και 
Αποκατάστασης 

1.3. Η σύνθεση της Πολυκλαδικής Θεραπευτικής Ομά¬ 
δας δεν μεταβάλλεται παρά μόνο με αιτιολογημένη εισή¬ 
γηση του Επιστημονικά Ϋπευθύνου ή με αίτημα του εν¬ 
διαφερομένου μέλους ή αποχώρησή του από το Φορέα. 
Η σταθερότητα της σύνθεσης της Πολυκλαδικής θερα¬ 
πευτικής Ομάδας στις ειδικότητες και στα άτομα που 
έχουν οριστεί αποτελεί ευθύνη της Διοίκησης του Φορέα, 
στον οποίο ανήκει η Μονάδα Κοινωνικής Επανένταξης και 
Αποκατάστασης ή το Πρόγραμμα Προσομοιωμένης Κα¬ 
τοικίας και Μονάδας Αυξημένης Φροντίδας. 

2. Με απόφαση του διοικούντος οργάνου του Φορέα 
στον οποίο ανήκει η συσταθείσα Μονάδα ή το υλοποιού¬ 
μενο Πρόγραμμα, ορίζεται Επιστημονικά Υπεύθυνος για 
κάθε τέτοια Μονάδα ή Πρόγραμμα. 

Ο Επιστημονικά Υπεύθυνος ορίζεται με κριτήρια τη γνώ¬ 
ση και εμπειρία του, αποδεικνυομένων κυρίως από την 
ενεργό συμμετοχή του σε αντίστοιχες δράσεις κοινωνι¬ 
κής επανένταξης και αποκατάστασης. 

2.10 Επιστη μονικά Υπεύθυνος προέρχεται από τις ειδι¬ 
κότητες που συνθέτουν και στελεχώνουν την Πολυκλαδι¬ 
κή Θεραπευτική Ομάδα και διαθέτει πτυχίο τριτοβάθμιας 
εκπαίδευσης. 

2.2. Ο Επιστημονικά Υπεύθυνος έχει την ευθύνη συντο¬ 
νισμού και υλοποίησης του έργου της Πολυκλαδικής θε¬ 
ραπευτικής Ομάδας, την επιστημονική ευθύνη για τη λει¬ 
τουργία της Μονάδας ή του Προγράμματος γενικότερα, 
και τη διασύνδεσή τους με τις υπόλοιπες υπηρεσίες του 
Φορέα ή τις Μονάδες Ϋγείας και Πρόνοιας του Περιφε¬ 
ρειακού Συστήματος Υγείας και Πρόνοιας που ανήκει η 
Μονάδα ή το Πρόγραμμα. 

Το αυτό πρόσωπο μπορεί να ορίζεται Επιστημονικά 
Υπεύθυνος σε περισσότερες από μία Μονάδες ή Προ¬ 
γράμματα του ιδίου Φορέα. 

3. Η λειτουργία των Μονάδων Κοινωνικής Επανένταξης 
και Αποκατάστασης και των Προγραμμάτων Προσομοιω¬ 
μένης Κατοικίας, σε ότι αφορά το απασχολούμενο προ¬ 
σωπικό αυτών, πρέπει να πληροί τις εξής προδιαγραφές: 

3.1 Ο ελάχιστος αριθμός προσωπικού της Πολυκλαδι¬ 
κής θεραπευτικής Ομάδας, που απαιτείται για τη λει¬ 
τουργία κάθε Μονάδας και ανεξάρτητα από τον αριθμό 
των ασθενών-ενοίκων κάθε Μονάδας, έχει ως εξής: 

α) Γιατο Κοινοτικό Ξενώνα: άτομα εννέα (9). 

β) Γ ιατο Κοινοτικό Οικοτροφείο (Ξενώνα μακροχρόνιας 
παραμονής): άτομα δώδεκα (12). 

γ) Γ ιατο Κοινοτικό Διαμέρισμα: άτομα δύο (2). 

Το ελάχιστο -ως άνω προσωπικό- δέον να καλύπτεται 
από τις απαιτούμενες ειδικότητες για τη σύνθεση της Πο¬ 
λυκλαδικής θεραπευτικής Ομάδας, έτσι όπως περιγρά- 
φονται παραπάνω (παράγραφος 1.1 παρόντος άρθρου). 

3.2. Ειδικά για τα ΠροστατευμέναΔιαμερίσματα το ελά¬ 
χιστο απαιτούμενο προσωπικό μπορεί να καλύπτεται από 
το προσωπικό άλλων Μονάδων Κοινωνικής Επανένταξης 
και Αποκατάστασης, απασχολούμενο στα Προστατευμέ- 
να Διαμερίσματα μερικώς. 

4. Γιατη διάγνωση, την αξιολόγηση και την επιλογή των 

ατόμων που θα φιλοξενηθούν στις κοινοτικές Μονάδες 
και τα Προγράμματα Κοινωνικής Επανένταξης και Απο¬ 
κατάστασης, συγκροτείται, με ευθύνη της Διοίκησης του 
Φορέα ειδική προς τούτο Επιτροπή. Στην Επιτροπή συμ¬ 
μετέχουν στελέχη από το μόνιμο προσωπικό του Φορέα, 
από το νεοπροσληφθέν για τη λειτουργία της Μονάδας 
προσωπικό, και -εάν είναι εφικτό- από εξωτερικούς επι- 
στήμονες-συνεργάτες. Η Επιτροπή έπειτα από αξιολόγη¬ 
ση του συνόλου των περιθαλπομένων στο Φορέα, συ¬ 
ντάσσει τεκμηριωμένη επιστημονικά έκθεση με την οποία 
παραπέμπει τα άτομα για φιλοξενία στη Μονάδα ή το 
Πρόγραμμα, εξαντλώντας προηγουμένως όλες τις δυνα¬ 
τότητες επιστροφής των περιθαλπομένων στο φυσικό οι¬ 
κογενειακό τους περιβάλλον. 

5. Προκειμένου να λειτουργήσουν οι Μονάδες Κοινωνι¬ 
κής Επανένταξης και Αποκατάστασης, απαιτείται η εξα¬ 
σφάλιση των εξής προϋποθέσεων: 

α) Σύσταση της Μονάδας σύμφωνα με το εκάστοτε 
ισχύον θεσμικό πλαίσιο. Ειδικότερα για τις Μονάδες που 
συστήνονται από ΝΠΙΔ ισχύουν τα προβλεπόμενα από το 
Ν. 2345/95 και το Ν. 2646/98. 

β) Εξασφάλιση του απαιτούμενου προσωπικού. 

γ) Εξασφάλιση της κτιριακής υποδομής και του απα¬ 
ραίτητου εξοπλισμού. 

δ) Έγκριση καταλληλότητας των χώρων από τις αρμό¬ 
διες υπηρεσίες του υπουργείου Υγείας και Πρόνοιας 
(Δ/νση Προστασίας ΑμεΑ και Δ/νση Τεχνικών Υπηρεσιών). 

ε) Ορισμός του Επιστημονικά Υπευθύνου 

στ) Ορισμός της Πολυκλαδικής Θεραπευτικής Ομάδας 
από το προσωπικό που ήδη υπηρετεί στο Φορέα ή/ και 
από το προσωπικό που θα προσληφθεί για τη λειτουργία 
της Μονάδας. 

6. Σε κάθε Μονάδα Κοινωνικής Επανένταξης και Αποκα¬ 
τάστασης και σε κάθε Πρόγραμμα Προσομοίωσης Κατοι¬ 
κίας και Μονάδας Αυξημένης Φροντίδας καταρτίζεται 
Εσωτερικός Κανονισμός Λειτουργίας από την Πολυκλα- 
δική Θεραπευτική Ομάδα και με ευθύνη του Επιστημονι¬ 
κά Υπευθύνου, σε διάστημα έξι (6) μηνών από την έναρξη 
λειτουργίας τους. Ο Εσωτερικός Κανονισμός Λειτουρ¬ 
γίας εγκρίνεται από τη Διοίκηση του Φορέα στον οποίο 
ανήκει η Μονάδα ή το Πρόγραμμα. 

7. Η διοικητικό-οικονομική διαχείριση ειδικά στις Μονάδες 
Κοινωνικής Επανένταξης και Αποκατάστασης είναι αυτοτε¬ 
λής, καταγράφεται, εγκρίνεται, παρακολουθείται και ελέγ¬ 
χεται χωριστά στο πλαίσιο δικού της προϋπολογισμού, που 
ενσωματώνεται στον προϋπολογισμό του Φορέα στον 
οποίο ανήκει και απεικονίζεται ως παράρτημα αυτού. 

7.1 Η αυτοτελής διαχείριση αφορά τις ατομικές δαπά¬ 
νες των φίλο ξένο υμένων που ενδεικτικά είναι: η ένδυση, η 
διατροφή, οι ατομικές αγορές και τα ατομικά έξοδα, στο 
πλαίσιο της εκπαιδευτικής διαδικασίας κοινωνικής τους 
επανένταξης. 

7.2 Στις Μονάδες Κοινωνικής Επανένταξης και Αποκα¬ 
τάστασης και ειδικότερα σε αυτές που ανήκουν σε Φορείς 
που διέπονται από τις διατάξεις του Ν. 2362/95 «Περί Δη¬ 
μόσιου Λογιστικού, ελέγχου των δαπανών του κράτους 
και άλλες διατάξεις» ή χρηματοδοτούνται τουλάχιστον 
κατά 50% από τον κρατικό προϋπολογισμό, η διοικητικό- 
οικονομική τους διαχείριση σε ότι αφοράτις λειτουργικές 
δαπάνες διενεργείται στα πλαίσια ενός εγκεκριμένου 
(κλειστού) προϋπολογισμού. 

7.3 Η διοίκηση του Φορέα στον οποίο ανήκει η Μονάδα 
ορίζει υπόλογο από το προσωπικό του, εκτός εκείνου που 
υπηρετεί στη Μονάδα, και διαχειριστή από το σύνολο του 
προσωπικού, που απασχολείται στη Μονάδα με πλήρη 
απασχόληση, ο οποίος ασκεί τα καθήκοντά του, τουλάχι¬ 


στον επί εξάμηνο. Ο διαχειριστής μεριμνά για την εύρυθμη 
λειτουργία της Μονάδας σε ότι αφορά τα υλικά, τις προμή¬ 
θειες και την οικονομική οργάνωση των δραστηριοτήτων, 
όπως ενδεικτικά οι εκπαιδευτικές και ψυχαγωγικές δρα¬ 
στηριότητες της Μονάδας, η αντικατάσταση του φθαρμέ¬ 
νου εξοπλισμού, οι πληρωμές των παγίων (ενοίκιο, ύδρευ¬ 
ση, ηλεκτρικό ρεύμα, τηλεπικοινωνίες κ.λ.π) και αποδίδει 
λογαριασμό στον υπόλογο που έχει ορίσει ο Φορέας. 

7.4 Ο Επιστημονικά Υπεύθυνος της Μονάδας ορίζει εκ 
περιτροπής έναν εξυπηρετούμενο χρήστη των υπηρε¬ 
σιών της Μονάδας, ως βοηθό του διαχειριστή με δίμηνη 
θητεία, έτσι ώστε κάθε ασθενής να εκπαιδευτεί στην οι¬ 
κονομική διαχείριση. 

7.5 Οι προμήθειες των αναλώσιμων στις Μονάδες Κοι¬ 
νωνικής Επανένταξης και Αποκατάστασης γίνονται σε 
ημερήσια βάση. Σε περίπτωση μαζικής προμήθειας αυτή 
δεν πρέπει να υπερβαίνει την κάλυψη των αναγκών των 
ενοίκων της Μονάδας Κοινωνικής Επανένταξης και Απο¬ 
κατάστασης για χρονικό διάστημα μεγαλύτερο των επτά 
(7) ημερών 

7.6 Το σύνολο των απασχολουμένων κάθε Μονάδας 
Κοινωνικής Επανένταξης και Αποκατάστασης είναι υπεύ- 
θυνοι-υπόλογοι για την κινητή και ακίνητη περιουσία της 
Μονάδας και είναι ισομερώς υπόλογοι για αυτήν στο Φο¬ 
ρέα στον οποίο ανήκει η Μονάδα Κοινωνικής Επανέντα¬ 
ξης και Αποκατάστασης. 

Σε κάθε, πάντως, περίπτωση η εφαρμογή των αρχών 
αυτών της αυτοτελούς οικονομικής και διοικητικής δια¬ 
χείρισης οφείλει να εξυπηρετεί την εκπαίδευση των ασθε- 
νών-ενοίκων στις Μονάδες Κοινωνικής Επανένταξης και 
Αποκατάστασης και να διασφαλίζει τη λειτουργία της Μο¬ 
νάδας στο πρότυπο της λειτουργίας οικογενειακού περι¬ 
βάλλοντος. 

ΑΡΘΡΟ 6 

ΟΡΟΙ ΥΛΟΠΟΙΗΣΗΣ 

1. Τα άτομα που θα απασχοληθούν στις εγκεκριμένες 
Πράξεις και των οποίων οι δαπάνες μισθοδοσίας είναι επι¬ 
λέξιμες για χρηματοδότηση από το Ε.Π. «ΥΓΕΙΑ- ΠΡΟ¬ 
ΝΟΙΑ» 2000 - 2006, πρέπει να είναι νεοπροσλαμβανόμενοι 
σε ειδικότητες που απαιτούνται για την υλοποίηση των 
Πράξεων αυτών, έτσι όπως προβλέπονται στα εγκεκριμένα 
Τεχνικά Δελτία Έργων/Υποέργωντων Τελικών Δικαιούχων. 
Τα σχετικά με τη σύνθεση του προσωπικού των Μονάδων 
Κοινωνικής Επανένταξης και Αποκατάστασης και των Προ¬ 
γραμμάτων Προσομοίωσης Κατοικίας και Μονάδας Αυξη¬ 
μένης Φροντίδας ορίζονται στο άρθρο 5 της παρούσας. 

2. Το απαιτούμενο προσωπικό για την υλοποίηση των 
Πράξεων που καλύπτεται από την παρούσα Απόφαση θα 
διατεθεί από το υφιστάμενο προσωπικό του Φορέα ή/και 
θα προσληφθεί σύμφωνα με τις πάγιες περί προσλήψεων 
διαδικασίες που προβλέπει η νομική προσωπικότητα των 
Φορέων - Τελικών Δικαιούχων, λαμβανομένων υπόψη των 
αρχών διαφάνειας και αξιοκρατίας. 

Ειδικότερα, για την πραγματοποίηση προσλήψεων εκ μέ¬ 
ρους Τελικών Δικαιούχων - ΝΠΙΔ, που ο ετήσιος προϋπολο¬ 
γισμός τους δεν επιχορηγείται με ποσοστό άνω του 50% 
από τον κρατικό προϋπολογισμό, θα πρέπει να σχεδιασθεί 
και εφαρμοσθεί από κάθε Τελικό Δικαιούχο Σύστημα Επι¬ 
λογής Προσωπικού, το οποίο θα είναι διαθέσιμο σε κάθε 
έλεγχο που πραγματοποιούντο αρμόδια ελεγκτικά όργανα, 
κατά την προβλεπόμενη διαδρομή ελέγχου. 

3. Το μέγιστο χρονικό διάστημα για το οποίο θα ισχύσει 
η συγχρηματοδότηση από το Ε.Κ.Τ. των επιλέξιμων δα¬ 
πανών των εγκεκριμένων Πράξεων ορίζεται κάθε φορά 
από την Διαχειριστική Αρχή του Επιχειρησιακού Προ¬ 
γράμματος «Υγεία - Πρόνοια 2000-2006». 

4. Οι Τελικοί Δικαιούχοι που συστήνουν Μονάδες Κοι¬ 
νωνικής Επανένταξης και Αποκατάστασης υποχρεούνται 
να λειτουργήσουν τις συγκεκριμένες δομές κατ' ελάχι- 
στον επί μία δετία μετά την έναρξη λειτουργίας τους με 
τους όρους και τις προϋποθέσεις της παρούσας Απόφα¬ 
σης και του εκάστοτε ισχύοντος θεσμικού πλαισίου. 

Σε κάθε πάντως περίπτωση ο Τελικός Δικαιούχος θα 
πρέπει να τεκμηριώνει τη βιωσιμότητα της Πράξης και με¬ 
τά το τέλος της χρηματοδότησης και να διασφαλίζει τη 
βιωσιμότητα αυτή σε σχέση με το συνολικότερο Σχέδιο 
Δράσης Αποϊδρυματισμού του. 

ΑΡΘΡΟ 7 

ΓΕΝΙΚΟΙ ΚΑΙ ΕΙΔΙΚΟΙ ΚΑΝΟΝΕΣ 
ΕΠΙΛΕΞΙΜΟΤΗΤΑΣ ΔΑΠΑΝΩΝ 

Α. ΓΕΝΙΚΟΙ ΚΑΝΟΝΕΣ ΕΠΙΛΕΞΙΜΟΤΗΤΑΣ ΔΑΠΑΝΩΝ 

Στο πλαίσιο των Κανονισμών 1260/99, 1685/00 και 
438/01 της Ευρωπαϊκής Επιτροπής, προσδιορίζονται οι 
γενικοί κανόνες επιλεξιμότητας και ελέγχου των δαπα¬ 
νών. 

Οι γενικοί κανόνες αναφέρονται στις ακόλουθες περι¬ 
πτώσεις επιλεξιμότητας: 

1. Πληρωμές που πραγματοποιούνται από τους Τελι¬ 
κούς Δικαιούχους 

Επιλέξιμες πληρωμές είναι αυτές που πραγματοποιού¬ 
νται από τους Τελικούς Δικαιούχους (Φορείς υλοποίη¬ 
σης) των Πράξεων προς τους Τελικούς Αποδέκτες (ανά- 
δοχους) και δικαιολογούνται από την εκτέλεση των πρά¬ 
ξεων. 

2. Αποδεικτικά δαπανών 

Οι πληρωμές που πραγματοποιούνται από τους Τελι¬ 
κούς Δικαιούχους, συνοδεύονται υποχρεωτικά από εξο¬ 
φλημένα τιμολόγια ή από λογιστικά έγγραφα ισοδύναμης 
αποδεικτικής ισχύος, σύμφωνα με την εθνική νομοθεσία. 

3. Έσοδα 

Τα πόσης φύσεως έσοδα που προκύπτουν κατά την πε¬ 
ρίοδο από την έκδοση της Απόφασης Ένταξης μιας Πρά¬ 
ξης σε Επιχειρησιακό Πρόγραμμα μέχριτην ολοκλήρωσή 
της, αντιπροσωπεύουν πόρους οι οποίοι μειώνουν το πο¬ 
σό της χρηματοδότησής της από το Μέτρο 3.2 και αφαι- 
ρούνται πλήρως από τις επιλέξιμες δαπάνες της Πράξης. 

Τα έσοδα αυτά αφορούν τα πόσης φύσεως «ανόργανα 
και έκτακτα έσοδα» όπως πιστωτικοί τόκοι, πρόστιμα ανα¬ 
δοχών της πράξης κ.λπ. 

4. Καταχώρηση και έλεγχος δαπανών 

Στην όλη διαδικασία της αναγνώρισης της επιλεξιμότη- 
τας των δαπανών εξαιρετικής σημασίας είναι η υποχρέω¬ 
ση τήρησης - καταχώρησης και ο έλεγχος των δαπανών 
αυτών. Η πραγματοποίηση μιας δαπάνης η οποία τηρεί 
όλους της κανόνες πρέπει να ακολουθεί και μια διαδικα¬ 
σία, προκειμένου αυτή η ιδιότητα να είναι ορατή σε άλατα 
επίπεδα διαχείρισης και ελέγχου, σε κάθε χρονική στιγμή. 

Έτσι, σε όλα τα επίπεδα από τον Ανάδοχο, τον Τελικό Δι¬ 
καιούχο, την Διαχειριστική Αρχή μέχρι και την Αρχή Πλη¬ 
ρωμής πρέπει να ελέγχονται, να τηρούνται παραστατικά 
στοιχεία και να καταχωρούνται λογιστικές εγγραφές των 
Πράξεων που χρηματοδοτούνται από τα Διαρθρωτικά Τα- 
μεία, στο πλαίσιο του Επιχειρησιακού Προγράμματος, 
έτσι ώστε το σύνολο των διενεργούμενων δαπανών για 
της σκοπούς υλοποίησηςτου σχεδίου να ισοσκελίζεται με 
το σύνολο της χρηματοδότησης μετά το τέλος εφαρμο¬ 
γής του σχεδίου. 

4.1 Σε επίπεδο Τελικών Αποδεκτών 

Τελικός Αποδέκτης είναι ο Ανάδοχος που αναλαμβάνει 
εντολή εκτέλεσης έναντι αντίστοιχης αμοιβής μέρους ή 
του συνόλου μιας Πράξης. 


Οι Τελικοί Αποδέκτες, πρέπει: 

- Να τηρούν τα πρωτότυπα παραστατικά που αφορούν 
το έργο που έχουν αναλάβει και υλοποιούν. 

- Να εφαρμόζουν την Εθνική Νομοθεσία για τις λογιστι¬ 
κές καταχωρήσεις (εφαρμογή του Κ.Β.Σ.) 

- Να τηρούν τη διαδικασία για τον τελικό αναγκαίο ισο- 
σκελισμό δαπανών-εσόδων. 

4.2. Σε επίπεδο Τελικών Δικαιούχων 

Στο επίπεδο του Τελικού Δικαιούχου πρέπει να τηρού¬ 
νται: 

- Τα πρωτότυπα παραστατικά των δαπανών και πληρω¬ 
μών που πραγματοποιούνται κατά την υλοποίηση του έρ¬ 
γου που έχουν αναλάβει. 

-Τα πιστοποιητικά παραλαβής των υλικών και υπηρεσιών 

- Οι μελέτες, οι τεχνικές προδιαγραφές και το χρηματο¬ 
δοτικό σχέδιο της πράξης 

- Οι εκθέσεις προόδου 

- Οι εκθέσεις σχετικά με τις επιθεωρήσεις, πιστοποιή¬ 
σεις των υπηρεσιών στα πλαίσια της πράξης και 

-Ταέγγραφαπου αφορούν τη σύμβαση μεταξύ Τελικού 
Δικαιούχου και Τελικού Αποδέκτη 

Οι λογιστικές καταχωρήσεις στα βιβλία του Τελικού Δι¬ 
καιούχου πρέπει να παρέχουν πλήρη, ακριβή και διακριτή 
εικόνα των λογιστικών στοιχείων της Πράξης. 

Ο Τελικός Δικαιούχος υποβάλλει στη Διαχειριστική Αρ¬ 
χή του Επιχειρησιακού Προγράμματος Μηνιαία Δελτία 
Δήλωσης Δαπανών για την Πράξη, που θα πρέπει να ταυ¬ 
τίζονται απόλυτα με τα στοιχεία που η λογιστική μερίδα 
της Πράξης απεικονίζει. 

Στις περιπτώσεις που αρμόδιο ελεγκτικό όργανο δεν 
κάνει αποδεκτή ως επιλέξιμη κάποια δαπάνη η οποία έχει 
καταχωρηθεί στην λογιστική μερίδα της Πράξης, ο Τελι¬ 
κός Δικαιούχος θα πρέπει με πράξη αντιλογισμού να διορ¬ 
θώσει την λογιστική εικόνα. 

Πέραν των δαπανών, απαιτείται η τήρηση των παρα¬ 
στατικών στοιχείων για τα έσοδα σε δύο επίπεδα: 

- Τα έσοδα που προκύπτουν από την εκτέλεση της Πρά¬ 
ξης και αναφέρονται σε επίπεδο υποέργου (συμβάσεις) 

- Οι τόκοι που προκύπτουν από τη χορήγηση προχρη¬ 
ματοδοτήσεων για την Πράξη. 

Η καταχώρηση των εσόδων, όπως επιστροφές αχρεω- 
στήτως καταβληθέντων σε Αναδόχους, τηρούνται στο 
φάκελο του έργου και καταχωρούνται στη λογιστική με¬ 
ρίδα του έργου. Στα Μηνιαία Δελτία Δήλωσης Δαπανών 
καταχωρούνται ως αρνητικές πληρωμές με τους αντί¬ 
στοιχους αριθμούς παραστατικών και ημερομηνίες. 

Οι τόκοι που προκύπτουν από τις προχρηματοδοτήσεις 
(προκαταβολές της κοινοτικής συμμετοχής και της αντί¬ 
στοιχης εθνικής συμμετοχής) που διατίθενται στους Τελι¬ 
κούς Δικαιούχους, παρακολουθούνται αυτοτελώς με 
τραπεζικά στοιχεία και καταχωρούνται στη λογιστική με¬ 
ρίδα του έργου ως διάθεση χρηματοδότησης προερχό¬ 
μενη από το χρηματοδοτούν την πράξη Διαρθρωτικό Τα¬ 
μείο και την αντίστοιχη κρατική συμμετοχή. Οι τόκοι δη¬ 
λώνονται με ειδικό δελτίο παρακολούθησης στη 
Διαχειριστική Αρχή και την Αρχή Πληρωμής. 

4.3. Σε επίπεδο Διαχειριστικών Αρχών Επιχειρησιακών 
Προγραμμάτων 

Στο επίπεδο της Διαχειριστικής Αρχής του Επιχειρησια¬ 
κού Προγράμματος πρέπει να τηρούνται: 

- Τα Μηνιαία Δελτία Δήλωσης Δαπανών που υποβάλλει 
ο Τελικός Δικαιούχος 

- Τα Τριμηνιαία Δελτία Παρακολούθησης Φυσικού Αντι¬ 
κειμένου. 

Στις περιπτώσεις μεγάλου πλήθους παραστατικών το 
Μηνιαίο Δελτίο συνοδεύεται από λογιστική κατάσταση 

των καταχωρήσεων που ο Τελικός Δικαιούχος έχει πραγ¬ 
ματοποιήσει. 

Οι προθεσμίες υποβολής των Μηνιαίων Δελτίων Δαπα¬ 
νών και Τριμηνιαίων Δελτίων Παρακολούθησης , προβλέ- 
πονται στην 24812/ΓΔΑΠΠΠΔΕ 235/20.7.2001 (ΦΕΚ1002, 
τ.Β', 31.7.2001) κοινή υπουργική απόφαση όπως ισχύει. 
Ενδεικτικά αναφέρεται: 

Τα Μηνιαία Δελτία Δαπανών υποβάλλονται εντός δεκα¬ 
πέντε (15) ημερολογιακών ημερών από τη λήξη κάθε ημε¬ 
ρολογιακού μήνα. 

Τα Τριμηνιαία Δελτία Παρακολούθησης υποβάλλονται 
εντός ενός ημερολογιακού μήνα από τη λήξη κάθε ημε¬ 
ρολογιακού τριμήνου και συγκεκριμένα: 

Μέχρι 30 Απριλίου κάθε έτους για το τρίμηνο 01.01 - 
31.03 

Μέχρι 31 Ιουλίου κάθε έτους για το τρίμηνο 01.04-30.06 

Μέχρι 31 Οκτωβρίου κάθε έτους για το τρίμηνο 01.07- 
30.09 

Μέχρι 31 Ιανουάριου κάθε έτους για το τρίμηνο 01.10 - 
31.12 του προηγούμενου έτους. 

Η Διαχειριστική Αρχή ελέγχει και καταχωρεί τα στοιχεία 
των δηλωθέντων δαπανών και εσόδων στο Ολοκληρωμέ¬ 
νο Πληροφοριακό Σύστημα (Ο.Π.Σ) κατά Υποέργο. 

Τα Μηνιαία Δελτία Δήλωσης Δαπανών αποτελούν για 
τις Διαχειριστικές Αρχές τα δικαιολογητικά εγγραφής 
των πληρωμών στο Ο.Π.Σ. 

Για την πιστοποίηση τήρησης των υπόλοιπων υποχρεώ¬ 
σεων υποβάλλεται από τη Διαχειριστική Αρχή βεβαίωση 
προς την Αρχή Πληρωμής. 

Β. ΕΙΔΙΚΟΙ ΚΑΝΟΝΕΣ ΕΠΙΛΕΞΙΜΟΤΗΤΑΣ ΔΑΠΑΝΩΝ 

Οι επιλέξιμες δαπάνες που αναφέρονται αναλυτικά στη 
συνέχεια προέκυψαν μετά από την ανάλυση των κανόνων 
του Κανονισμού 1685/00 της Επιτροπής. 

Αναλυτικά: 

1. Τα γενικά έξοδα είναι επιλέξιμες δαπάνες, μόνον εάν 
βασίζονται στο πραγματικό κόστος για την εκτέλεση της 
πράξης που συγχρηματοδοτείται από τα Διαρθρωτικά 
Ταμεία και εάν καταλογίζονται στην πράξη αυτή κατ’ ανα¬ 
λογία, σύμφωνα με δίκαιη και δεόντως αιτιολογημένη μέ¬ 
θοδο κατανομής. 

Τα γενικά έξοδα είναι επιλέξιμα για χρηματοδότηση, μό¬ 
νο στις περιπτώσεις που ο Τελικός Δικαιούχος τηρεί ανα¬ 
λυτική λογιστική χρέωσή τους στις επιμέρους πράξεις 
που εκτελεί ή ο επιμερισμός των γενικών εξόδων κατά 
πράξη, προκύπτει ανά είδος δαπάνης και παραστατικό 
από το τηρούμενο λογιστικό σύστημα. 

Ο ανωτέρω κανόνας εξειδικεύεται κατά περίπτωση στις 
κατηγορίες επιλέξιμων δαπανών που αντιπροσωπεύονται 
από τους κωδικούς: 

60 «Αμοιβές και έξοδα προσωπικού» 

61 «Αμοιβές και έξοδα τρίτων» 

62 «Παροχές τρίτων» 

64 «Διάφορα έξοδα» 

14 «Έπιπλα και λοιπός εξοπλισμός» 

2. Οι αμοιβές νομικών συμβούλων, συμβολαιογράφων, 
τεχνικών ή χρηματοοικονομικών εμπειρογνωμόνων και τα 
έξοδα λογιστικής παρακολούθησης ή ελέγχου, αποτε¬ 
λούν επιλέξιμες δαπάνες. 

Ο ανωτέρω κανόνας εξειδικεύεται στην κατηγορία επι¬ 
λέξιμων δαπανών που αντιπροσωπεύονται από τον κωδι¬ 
κό: 

61 «Αμοιβές και έξοδα τρίτων» 

3. Οι δαπάνες που καταβάλλονται στον μισθωτή (άμε¬ 
σος δικαιούχος) και μόνο για την αγορά του πάγιου στοι¬ 
χείου στο πλαίσιο πράξεων χρηματοδοτικής μίσθωσης εί¬ 
ναι επιλέξιμες για τη συγχρηματοδότηση από το ΕΚΤ υπό 


τους όρους των παραγράφων 2 και 3 του κανόνα αριθμ. 
10 του Κανονισμού 1685/00 της Ε.Ε. 

Επιλέξιμα είναι επίσης τα μισθώματα που καταβάλλει ο 
μισθωτής υπό καθεστώς πώλησης και επανεκμίσθωσης 
και με τους όρους της παραγράφου 3 του κανόνα αριθμ. 
10 του Κανονισμού 1685/00. Στην περίπτωση που δεν πε¬ 
ριλαμβάνεται ρήτρα εξαγοράς στη σύμβαση μίσθωσης 
τα μισθώματα είναι επιλέξιμα κατ’ αναλογία προς την πε¬ 
ρίοδο της επιλέξιμης πράξης. 

Ο ανωτέρω κανόνας εξειδικεύεται στις κατηγορίες επι¬ 
λέξιμων δαπανών που αντιπροσωπεύονται από τους κω¬ 
δικούς: 

62.04.20 «Ενοίκια μίσθωσης Ιθαείπρ μηχανημάτων (κι¬ 
νητός εξοπλισμός), 

62.04.21 «Ενοίκια μίσθωσης Ιθαείηρ και λοιπά». 

4. Ο ΦΠΑ είναι επιλέξιμη δαπάνη μόνο εάν βαρύνει 
πραγματικά και οριστικά τον Τελικό Δικαιούχο. 

Ο ΦΠΑ που μπορεί να ανακτηθεί ή συμψηφιστεί με οποι- 
οδήποτε τρόπο, δεν μπορεί να θεωρηθεί επιλέξιμη δαπά¬ 
νη, ακόμη και εάν δεν ανακτάται από τον Τελικό Δικαιούχο. 

Επίσης, ο ΦΠΑ δεν είναι επιλέξιμος στο σύνολό του στις 
περιπτώσεις που ένα ποσοστό του μπορεί να ανακτηθεί ή 
να συμψηφιστεί. 

5. Τα τραπεζικά έξοδα για την τήρηση λογαριασμών 
αποτελούν επιλέξιμες δαπάνες, εφόσον η συγχρηματοδό¬ 
τηση από τα Διαρθρωτικά Τ αμεία απαιτεί το άνοιγμα χωρι¬ 
στού/ ών λογαριασμού/ ών για την εκτέλεση της πράξης. 

Ο ανωτέρω κανόνας εξειδικεύεται στις κατηγορίες επι¬ 
λέξιμων δαπανών που αντιπροσωπεύονται από τον κωδικό: 

65 «Τόκοι και συναφή έξοδα» 

6. Οι αποσβέσεις εξοπλισμού που συνδέονται άμεσα με 
τους στόχους της πράξης συνιστούν επιλέξιμες δαπάνες 
υπό τους ακόλουθους όρους: 

α. Εθνικές ή κοινοτικές επιχορηγήσεις δεν συνέβαλαν 
στην αγορά των ακινήτων ή του εξοπλισμού 

β. Υπολογίζονται με τους κατάλληλους λογιστικούς κα¬ 
νόνες, και 

γ. Αφορούν αποκλειστικά την περίοδο της συγχρημα- 
τοδοτούμενης πράξης. 

Ο ανωτέρω κανόνας εξειδικεύεται στην κατηγορία επι¬ 
λέξιμων δαπανών που αντιπροσωπεύονται από τον κωδι¬ 
κό: 

66 «Αποσβέσεις παγίων στοιχείων ενσωματωμένων στο 
λειτουργικό κόστος» 

7. Λειτουργικές δαπάνες του Τελικού Δικαιούχου που 
δεν αποτελούν πρόσθετες δαπάνες συνδεόμενες άμεσα 
με την εκτέλεση της εγκεκριμένης Πράξης δεν είναι επι¬ 
λέξιμες 

ΑΡΘΡΟ 8 

ΓΕΝΙΚΟΙ ΟΡΟΙ ΕΠΙΛΕΞΙΜΟΤΗΤΑΣ ΤΩΝ ΔΑΠΑΝΩΝ 

1. Η επιλεξιμότητατων δαπανών που συναρτώνται με σύ¬ 
σταση και λειτουργία των Μονάδων Κοινωνικής Επανέντα¬ 
ξης και Αποκατάστασης, ξεκινά μετά την ημερομηνία της 
απόφασης ένταξης της αντίστοιχης Πράξης μέχρι και έξι 
μήνες πριν την έναρξη λειτουργίας της Μονάδας. Το σύνο¬ 
λο των προϋποθέσεων για την λειτουργία των Μονάδωνπε- 
ριγράφεται στο άρθρο 5, παράγραφος 5 της παρούσας. 

2. Η επιλεξιμότητα των δαπανών για δράσεις και ενέρ¬ 
γειες που δεν συναρτώνται με σύσταση καιλειτουργίατων 
Μονάδων Κοινωνικής Επανένταξης και Αποκατάστασης, 
ξεκινά από την ημερομηνία που ορίζεται στο χρονοδιά¬ 
γραμμα του Φορέα και οπωσδήποτε μετά την ημερομηνία 
της απόφασης ένταξης του σχετικού έργου / υποέργου. 

3. Η χρονική διάρκεια επιλεξιμότητας των δαπανών ορί¬ 
ζεται από τη Διαχειριστική Αρχή, αναφέρεται ρητά στην 

εκάστοτε Πρόσκληση Εκδήλωσης Ενδιαφέροντος στο 
πλαίσιο του Μέτρου 3.2 του Ε.Π. «Υγεία - Πρόνοια» και 
αφορά σε κάθε Υποέργο και δράση / ενέργεια Υποέργου 
χωριστά. 

ΑΡΘΡΟ 9 

ΚΑΤΗΓΟΡΙΕΣ ΕΠΙΛΕΞΙΜΩΝ ΔΑΠΑΝΩΝ 

1. Δαπάνες προσωπικού 

Ως γενική αρχή επιλεξιμότητας προσδιορίζεται ότι οι 
δαπάνες στελέχωσης των εγκεκριμένων Πράξεων (Μονά¬ 
δων ή/ και Προγραμμάτων) είναι επιλέξιμες μόνο για νεο- 
προσλαμβανόμενο προσωπικό, το οποίο απασχολείται ει¬ 
δικά για την υλοποίηση αυτών. 

1.1. Οι αμοιβές προσωπικού που απασχολείται σε εγκε¬ 
κριμένες Πράξεις, που υλοποιούνται στο πλαίσιο Τελικών 
Δικαιούχων - Φορέων ΝΠΔΔ, προσδιορίζονται από το 
ισχύον θεσμικό πλαίσιο. 

1.2. Οι αμοιβές προσωπικού που απασχολείται σε εγκε¬ 
κριμένες Πράξεις, που υλοποιούνται στο πλαίσιο Τελικών 
Δικαιούχων - Φορέων ΝΠΙΔ, διαμορφώνονται ανά κατη¬ 
γορία προσωπικού και ανθρωπομήνα (πλήρους απασχό¬ 
λησης) ως εξής: 

1.2.1. Οι συνολικές (μικτές) τακτικές αποδοχές του επι¬ 
στημονικού και υποστηρικτικού προσωπικού (κοινωνικών 
λειτουργών, ψυχολόγων, τριτοβάθμιας εκπαίδευσης, επι¬ 
σκεπτών υγείας, εργοθεραπευτών, φυσιοθεραπευτών, 
διοικητικών υπαλλήλων τριτοβάθμιας εκπαίδευσης κλπ) 
και σύμφωνα με τα τυπικά και ουσιαστικά προσόντα τους 
ορίζονται έως 1.350 ΕΥΡΩ ανά μήνα. Ειδικά για παραμε¬ 
θόριες - νησιωτικές ή δυσπρόσιτες περιοχές, η αμοιβή 
μπορεί να φθάνει τα 1.500 ΕΥΡΩ ανά μήνα. Οι παραπάνω 
αποδοχές είναι δυνατό να προσαυξάνονται κατά 10% για 
τους προϊσταμένους (συντονιστές) των δημιουργούμε- 
νων δομών ή υπηρεσιών. 

1.2.2. Οι συνολικές (μικτές) τακτικές αποδοχές των πτυ- 
χιούχων νοσηλευτών/ νοσηλευτριών ΜΤΕΝΣ και των άλ¬ 
λων ειδικοτήτων δευτεροβάθμιας εκπαίδευσης (επιμελη¬ 
τές πρόνοιας, κοινωνικοί φροντιστές, οδηγοί, διοικητικοί 
υπάλληλοι δευτεροβάθμιας εκπαίδευσης κλπ) σύμφωνα 
με τα τυπικά και ουσιαστικά προσόντα τους ορίζονται έως 
1.100 ΕΥΡΩ ανά μήνα. 

1.2.3. Οι συνολικές (μικτές) τακτικές αποδοχέςτου βοη¬ 
θητικού προσωπικού σύμφωνα με τα τυπικά και ουσιαστι¬ 
κά προσόντα τους ορίζονται έως 1.000 ΕΥΡΩ ανά μήνα. 

1.3. Οι ως άνω αμοιβές προσαυξάνονται κατά την ανα¬ 
λογία αδείας και επιδομάτων εορτών και αδείας, (υπολο¬ 
γιζόμενες σε 14μηνη βάση) και συμπεριλαμβάνουν κάθε 
άλλο έξοδο που βαρύνει την απασχόληση του νέου προ¬ 
σωπικού. Έτσι τα ανώτατα όρια μικτών -ανά μήνα- αμοι¬ 
βών ανέρχονται αντίστοιχα στα 1.575 ΕΥΡΩ ή 1.750 ΕΥΡΩ 
για την περίπτωση 1.2.1, στα 1.283 ΕΥΡΩ για την περί¬ 
πτωση 1.2.2. και στα 1.167 ΕΥΡΩ για την περίπτωση 1.2.3. 

1.4. Οι πάσης φύσεως κρατήσεις συμπεριλαμβάνονται 
στα ως άνω καθοριζόμενα ανώτατα όρια. Οι ανωτέρω δα¬ 
πάνες θεωρούνται επιλέξιμες εφόσον έχει αποδοθεί ο φό¬ 
ρος εισοδήματος. Επιλέξιμες θεωρούνται, ακόμη, οι δα¬ 
πάνες για εργοδοτικές εισφορές (ασφαλιστικές εισφο¬ 
ρές, χαρτόσημο κ.α.) που καταβάλλουν οι Φορείς-Τελικοί 
Δικαιούχοι για τις παραπάνω αμοιβές. 

1.5. Οι αμοιβές του νεοπροσληφθέντος προσωπικού 
για υπερεργασία - υπερωριακή απασχόληση, νυκτερινά 
και εξαιρέσιμα, εφόσον το είδος της Μονάδας ή του Προ¬ 
γράμματος στο οποίο απασχολείται απαιτεί παρατεταμέ- 
νη ή και συνεχή λειτουργία σε 24ωρη βάση, είναι επιλέξι¬ 
μες, επιπλέον των ως άνω οριζόμενων ανωτάτων ορίων. 

2. Δαπάνες αναλωσίμων υλικών, μίσθωσης και συντή¬ 
ρησης εξοπλισμού και χώρων των δομών ή υπηρεσιών. 


2.1. Η μηνιαία δαπάνη για τη μίσθωση χώρων που είναι 
απαραίτητη για τη λειτουργία των εγκεκριμένων έργων 
(Μονάδων ή/και Προγραμμάτων) συσχετίζεται με τις 
ισχύουσες τιμές αγοράς κάθε περιοχής και συνιστάται να 
μην υπερβαίνειτα 8 ΕΥΡΩ / πι2. Σε περίπτωση υπέρβασης 
του ορίου αυτού πρέπει να υπάρχει αναλυτική τεκμηρίω¬ 
ση του Φορέα προς την Διαχειριστική Αρχή. 

Επιλέξιμη θεωρείται και η χρηματοδοτική μίσθωση 
(ΙθαδΙηρ) των χώρων (ακινήτων) εγκατάστασης της Μονά¬ 
δας ή/και του Προγράμματος, αφού προηγουμένως αι¬ 
τιολογηθεί επαρκώς τόσο η αναγκαιότητα της ενέργειας, 
όσο και το καταβαλλόμενο μηνιαίο μίσθωμα. 

Το ανώτατο ποσό για επιχορήγηση στη δαπάνη χρημα¬ 
τοδοτικής μίσθωσης (Ιββείηρ) ακινήτων, δεν μπορεί να 
υπερβαίνει την αγοραία αξία του εκμισθούμενου παγίου 
στοιχείου. 

Το ΕΚΤ χρηματοδοτεί τη μίσθωση ή την απόσβεση του 
ακινήτου αποκλειστικά κατά τη διάρκεια της συγχρημα- 
τοδότησης. 

Ο μισθωτής πρέπει να αποδεικνύει ότι η χρηματοδοτική 
μίσθωση είναι η πλέον συμφέρουσα από πλευράς κό¬ 
στους απόκτησης της χρήσης του ακινήτου. Εάν η χρησι¬ 
μοποίηση εναλλακτικής μεθόδου (π.χ. απλή μίσθωση του 
ακινήτου) είναι συμφερότερη από αυτή της χρηματοδοτι¬ 
κής μίσθωσης, το επιπλέον κόστος αφαιρείται από την 
επιλέξιμη δαπάνη. 

Για να θεωρηθούν επιλέξιμες οι παραπάνω δαπάνες 
απαιτούνται μισθωτήρια συμβόλαια θεωρημένα από την 
αρμόδια ΔΟΥ. 

2.2 Επιλέξιμη ακόμη θεωρείται η συμβατική μίσθωση 
του βασικού απαιτούμενου εξοπλισμού των εγκεκριμέ¬ 
νων έργων (Μονάδων ή/και Προγραμμάτων). Στην περί¬ 
πτωση αυτή η ετήσια δαπάνη δεν πρέπει να υπερβαίνει το 
30%της αγοραίας αξίας του εκμισθούμενου εξοπλισμού. 

Τέλος, επιλέξιμη θεωρείται και η χρηματοδοτική μίσθωση 
(ΙΘ33ΙΠ9) του βασικού απαιτούμενου εξοπλισμού, έπειτα 
από επαρκή αιτιολόγηση κατά την υποβολή της πρότασης. 

Το ανώτατο ποσό για επιχορήγηση στη δαπάνη χρημα¬ 
τοδοτικής μίσθωσης (Ιθβείπρ) εξοπλισμού, δεν μπορεί να 
υπερβαίνει την αγοραία αξία του εκμισθούμενου παγίου 
στοιχείου. 

Το ΕΚΤ χρηματοδοτεί τη μίσθωση ή την απόσβεση του 
εξοπλισμού αποκλειστικά κατά τη διάρκεια της συγχρη- 
ματοδότησης. 

Ο μισθωτής πρέπει να αποδεικνύει ότι η χρηματοδοτική 
μίσθωση είναι η πλέον συμφέρουσα από πλευράς κό¬ 
στους απόκτησης της χρήσης του εξοπλισμού. Εάν η χρη¬ 
σιμοποίηση εναλλακτικής μεθόδου (π.χ. απλή μίσθωση 
του εξοπλισμού) είναι συμφερότερη από αυτή της χρη¬ 
ματοδοτικής μίσθωσης, το επιπλέον κόστος αφαιρείται 
από την επιλέξιμη δαπάνη. 

2.3. Δαπάνες για τη συντήρηση και τον καθαρισμό χώ¬ 
ρων και τη συντήρηση του εξοπλισμού των Μονάδων και 
των Προγραμμάτων. 

Οι ετήσιες δαπάνες στην κατηγορία αυτή δεν μπορούν 
να ξεπερνούν το ποσό των 20 ΕΥΡΩ ανά τετραγωνικό μέ¬ 
τρο του χρησιμοποιούμενου χώρου (συμπεριλαμβανομέ¬ 
νου του αναλογούντος ΦΠΑ). 

2.4. Λειτουργικές δαπάνες των Μονάδων και των Προ¬ 
γραμμάτων (φωτισμός, θέρμανση, ύδρευση, τηλεφωνι¬ 
κά, ταχυδρομικά έξοδα, ασφάλιση πυρός κλπ). 

Οι ετήσιες δαπάνες λειτουργίας (φωτισμός, θέρμανση, 
τηλεφωνικά, ταχυδρομικά κ.λπ.) δεν μπορούν να ξεπερ¬ 
νούν το ποσό των 25 ΕΥΡΩ ανά τετραγωνικό μέτρο του 
χρησιμοποιούμενου χώρου (συμπεριλαμβανομένου του 
αναλογούντος ΦΠΑ). 

3. Δαπάνες διαβίωσης των φιλοξενούμενων στις Μονά¬ 
δες Κοινωνικής Επανένταξης και Αποκατάστασης και στα 
Προγράμματα Προσομοιωμένης Κατοικίας και Μονάδων 
Αυξημένης Φροντίδας. 

Τέτοιου είδους δαπάνες ενδεικτικά μπορεί να είναι: 
ρουχισμός, υποδήματα, πιζάμες, εσώρουχα, μαγιό, καπέ¬ 
λα, φάρμακα και υγειονομικό υλικό (σύριγγες, βελόνες, 
υλικά παροχής α' βοηθειών, αντισηπτικά, γάντια, υποσέ- 
ντονα, ραπιρθΓδ, αντηλιακά), τρόφιμα, υλικά παρασκευής 
γευμάτων, έτοιμα γεύματα, μικρογεύματα, γλυκίσματα, 
αναψυκτικά ροφήματα, μικρά είδη διακόσμησης της δο¬ 
μής (ανθοδοχεία, γλάστρες, φυτά, κορνίζες, κάδρα) κ.α. 

Η ετήσια δαπάνη για διατροφή, ένδυση, υπόδηση και 
υγιεινή των φίλο ξένο υμένων στις παραπάνω Μονάδες και 
Προγράμματα συναρτάται με τον αριθμό των ατόμωνπου 
φιλοξενούνται. 

Οι ετήσιες δαπάνες της συγκεκριμένης κατηγορίας δεν 
μπορούν να υπερβαίνουν το ποσό των 4.500 ΕΥΡΩ, ανά 
άτομο (συμπεριλαμβανομένου του αναλογούντος ΦΠΑ). 

4. Δαπάνες ανάπτυξης κοινωνικών δεξιοτήτων των φι- 
λοξενουμένων στις Μονάδες και τα Προγράμματα Κοινω¬ 
νικής Επανένταξης και Αποκατάστασης. 

Οι δαπάνες της κατηγορίας αυτής καλύπτουν την αγο¬ 
ρά εκπαιδευτικού υλικού και υλικού απασχολησιοθερα- 
πείας, την οργάνωση τακτικών επισκέψεων σε χώρους 
της κοινότητας και ψυχαγωγικών εκδηλώσεων, την αγο¬ 
ρά εντύπων, τα έξοδα μετακίνησης των φίλο ξένο υμένων 
για ενδυνάμωση της διαδικασίας κοινωνικοποίησής τους, 
αλλά και για λόγους υγείας. 

Τέτοιου είδους δαπάνες μπορεί να είναι: εισιτήρια μέ¬ 
σων μαζικής μεταφοράς, μίσθωση οχημάτων, εισιτήρια κι¬ 
νηματογράφου, θεάτρου, συναυλιών, άλλων θεαμάτων 
και ψυχαγωγίας, εκδρομές, διαμονή σεπαραθεριστικά κέ¬ 
ντρα / ξενοδοχεία / κατασκηνώσεις, διατροφή κατά τη 
διάρκεια των εκδηλώσεων, υλικά εργοθεραπείας και απα- 
σχολησιοθεραπείας, βιβλία, επιτραπέζια παιγνίδια, περιο¬ 
δικά, εφημερίδες, υλικά χειροτεχνίας / μικροκατασκευών, 
μουσικά όργανα, δίσκοι / οάε μουσικής, βιντεοταινίες κ.α. 

Οι συγκεκριμένες ετήσιες δαπάνες συναρτώνται από τη 
φύση της Μονάδας ή του Προγράμματος και δεν μπο¬ 
ρούν να υπερβαίνουν το ποσό των 1.000 ΕΥΡΩ κατ’ άτο¬ 
μο (συμπεριλαμβανομένου του αναλογούντος ΦΠΑ). 

5. Δαπάνες μετακίνησης, διαμονής και διατροφής του 
προσωπικού των Μονάδων και των Προγραμμάτων για 
υπηρεσιακούς λόγους θεωρούνται επιλέξιμες, εφόσον 
αφορούν εγκεκριμένες δράσεις. 

Σε περίπτωση τέτοιου τύπου μετακίνησης εκτός έδρας 
το ύψος των δαπανών καθορίζεται ως ακολούθως: 

5.1 Για το εσωτερικό της χώρας: 

5.1.1. Το ύψος του -κάθε φορά- εισιτηρίου οποιουδήπο- 
τε μέσου μαζικής μεταφοράς. Επιτρέπεται επίσης η μετα¬ 
κίνηση με όχημα ιδιωτικής χρήσης για την οποία θεωρεί¬ 
ται επιλέξιμη χιλιομετρική αποζημίωση μέχρι 0,14 ΕΥΡΩ, 
καθώς και η δαπάνη διοδίων μέσω του εθνικού δικτύου και 
δαπάνη ναύλων σε περίπτωση χρήσης πλωτών μέσων κα¬ 
τά τη μετακίνηση. 

5.1.2. Δαπάνες διανυκτέρευσης βάσει απόδειξης - τιμο¬ 
λογίου, μέχρι 88 ΕΥΡΩ ημερησίως για τις περιοχές Αθη¬ 
νών και Θεσσαλονίκης και μέχρι 59 ΕΥΡΩ ημερησίως για 
την υπόλοιπη Ελλάδα. 

5.1.3. Ημερήσια αποζημίωση ποσού μέχρι 45 ΕΥΡΩ. 

5.2 Για τις χώρες του εξωτερικού. 

5.2.1. Δαπάνες μετακίνησης με οποιοδήποτε μέσο μαζι¬ 
κής μεταφοράς. Σε περίπτωση μετακίνησης με αεροπορι¬ 
κό μέσο επιλέξιμη είναι μόνο η δαπάνη «οικονομικής» θέ¬ 
σης. 


5.2.2. Δαπάνες διανυκτέρευσης, στις οποίες μπορεί να 
περιλαμβάνεται και πρόγευμα. 

5.2.3. Ημερήσια αποζημίωση ποσού μέχρι 100 ΕΥΡΩ. 

Σε περίπτωση μετακίνησης του προσωπικού των δομών 

και υπηρεσιών για υπηρεσιακούς λόγους εντός έδρας, 
επιλέξιμη δαπάνη θεωρείται το αντίτιμο οποιουδήποτε 
μέσου μαζικής μεταφοράς. 

6. Λοιπές δαπάνες. 

Οι λοιπές δαπάνες δεν μπορούν να ξεπερνούν ετησίως τα 
2.500 ΕΥΡΩ για Ξενώνες, Οικοτροφεία (Ξενώνες μακρο¬ 
χρόνιας παραμονής), Προσομοιωμένες κατοικίες και Μο¬ 
νάδες Αυξημένης Φροντίδας και τα 1.000 ΕΥΡΩ για τα Προ- 
στατευμένα Διαμερίσματα. Στις δαπάνες αυτές συμπερι- 
λαμβάνεται η δημιουργία «μικρού ταμείου», τη διαχείριση 
του οποίου αναλαμβάνουν οι ίδιοι οι φιλοξενούμενοι κάθε 
δομής, σε συνεργασία με το απασχολούμενο προσωπικό 
αυτής, ώστε, στο πλαίσιο ανάπτυξης των κοινωνικών τους 
δεξιοτήτων, να εκπαιδευτούν στη διαχείριση των χρημάτων 
και στις συναλλαγές με τους καταστηματάρχες της κοινό¬ 
τητας, μέσω της διαδικασίας αγοράς ειδών μικρής αξίας. 
Στις δαπάνες του «μικρού ταμείου» περιλαμβάνονται και 
εκείνες για τις οποίες ο προμηθευτής δεν υποχρεούται να 
εκδώσει παραστατικό (π.χ. καφενείο, περίπτερο κ.λπ.). 

Για τη διαχείριση του «μικρού ταμείου» ορίζεται υπεύ¬ 
θυνος διαχειριστής από το μόνιμο προσωπικό του Φορέα 
και σε κάθε περίπτωση δαπάνης εκδίδεται νόμιμο υποκα¬ 
τάστατο παραστατικού (π.χ. απόδειξη επαγγελματικής 
δαπάνης). 

7. Δαπάνες λήψης υπηρεσιών συμβουλευτικής για την 
υλοποίηση των παρεμβάσεων. 

Οι δαπάνες λήψης υπηρεσιών συμβουλευτικής, επιστη¬ 
μονικής, τεχνικής, διοικητικής υποστήριξης και εμπειρο- 
γνωμοσύνης από ανεξάρτητους συμβούλους - εμπειρο¬ 
γνώμονες (φυσικά ή νομικά πρόσωπα ή ενώσεις αυτών), 
είναι επιλέξιμες με την προϋπόθεση ότι, η διαδικασία ανά¬ 
θεσης του συγκεκριμένου έργου είναι συμβατή με τους 
όρους και τις προϋποθέσεις: 

- Του Π.Δ. 346/1998 (ΦΕΚ Α' 230) «Προσαρμογή της Ελ¬ 
ληνικής Νομοθεσίας για τις δημόσιες συμβάσεις υπηρε¬ 
σιών προς τις διατάξεις της Οδηγίας 92/50/ΕΟΚτου Συμ¬ 
βουλίου της 18.7.1992», καθώς και τις διατάξεις της Οδη¬ 
γίας 97/52/ΕΟΚ του Ευρωπαϊκού Κοινοβουλίου και του 
Συμβουλίου της 13.10.1997, όπως τροποποιήθηκε από τις 
διατάξεις του Π.Δ. 18/2000 (ΦΕΚ 15/Α/3.2.2000) και ισχύει. 

- Του Π.Δ. 394/1996 (ΦΕΚ 266/Α/4.12.1996) «Κανονι¬ 
σμός Προμηθειών Δημοσίου» 

- Του Π.Δ. 370/96 «Προσαρμογή της Ελληνικής Νομο¬ 
θεσίας περί Προμηθειώντου Δημοσίου προςτο Κοινοτικό 
Δίκαιο», όπως τροποποιήθηκε με το Π.Δ. 105/2000 (ΦΕΚ 
100/17.3.2000). 

- Των εκάστοτε τροποποιήσεων των ανωτέρω Οδηγιών 
και Π.Δ 

Όπου οι Κοινοτικές Οδηγίες για τις Δημόσιες Προμή¬ 
θειες και Υπηρεσίες δεν είναι εφαρμόσιμες, θα πρέπει οι 
διαδικασίες που εφαρμόζονται να συμμορφώνονται με 
τους κανόνες που προβλέπονται από τη Συνθήκη και τις 
Αρχές της Διαφάνειας της Ισότητας Ευκαιριών και Μη 
Διακρίσεων. 

8. Προετοιμασία, επιμόρφωση, κατάρτιση και εκπαί¬ 
δευση του προσωπικού των ιδρυμάτων 

Αναλυτικότερα: 

8.1. Οι δαπάνες για την προετοιμασία, επιμόρφωση και 
εκπαίδευση του προσωπικού των φορέων - Τελικών Δι¬ 
καιούχων δεν μπορούν να υπερβαίνουντο ποσό των 1.700 
ΕΥΡΩ ανά «συνεδρία», συμπεριλαμβανομένου του ανα- 
λογούντος ΦΠΑ. 




24110 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ως «συνεδρία» νοείται ένα σύνολο προγραμματισμένων 
ενεργειών που στοχεύουν στην προετοιμασία, επιμόρφω¬ 
ση ή εκπαίδευση του προσωπικού και που αναπτύσσεται 
σε μία (1) ημέρα, διάρκειας τουλάχιστον πέντε (5) ωρών, 
για ομάδα προσωπικού τουλάχιστον δέκα (10) ατόμων. 

Οι δαπάνες που θεωρούνται στην κατηγορία αυτή επιλέ¬ 
ξιμες είναι όλες όσες κρίνονται απαραίτητες για την προε¬ 
τοιμασία, επιμόρφωση ή εκπαίδευση προσωπικού, με έμ¬ 
φαση στην απόκτηση εμπειρίας (αμοιβές εμπειρογνωμό¬ 
νων, εκπαιδευτών, έξοδα μετακίνησης και διαμονής όπου 
απαιτείται, υλικό επιμόρφωσης / εκπαίδευσης, ενοικιάσεις 
αιθουσών και εξοπλισμού εποπτικού, έξοδα ημιδιατροφής, 
έξοδα προβολής και δημοσιότητας, γραφική ύλη κ.α.) 

8.2. Οι ημερήσιες δαπάνες εκπαιδευτικών ταξιδιών για 
το προσωπικό των φορέων - Τελικών Δικαιούχων -και των 
συνοδών- δεν μπορούν να υπερβαίνουν το ποσό των 
1.500 ΕΥΡΩ ανά άτομο στις περιπτώσεις ταξιδιών στο 
εξωτερικό, και το ποσό των 500 ΕΥΡΩ ανά άτομο στις πε¬ 
ριπτώσεις ταξιδιών στο εσωτερικό, συμπεριλαμβανομέ¬ 
νου του αναλογούντος ΦΠΑ. 

8.3. Οι δαπάνες για την προετοιμασία, επιμόρφωση και 
εκπαίδευση του προσωπικού των φορέων - Τελικών Δι¬ 
καιούχων, εφόσον ανατίθενται ως έργο σε ανεξάρτητους 
-τρίτους φορείς (φυσικά ή νομικά πρόσωπα ή ενώσεις αυ¬ 
τών), είναι επιλέξιμες με την προϋπόθεση ότι, η διαδικα¬ 
σία ανάθεσης του συγκεκριμένου έργου είναι συμβατή με 
τους όρους και τις προϋποθέσεις, όπως αναφέρονται 
στην παράγραφο 7 του παρόντος άρθρου. 

8.4. Το προσωπικό που συμμετέχει σε δραστηριότητες/ 
ενέργειες προετοιμασίας, επιμόρφωσης και εκπαίδευσης, 
οι οποίες πραγματοποιούνται εντόςτου ωραρίου εργασίας 
του, δεν δικαιούται άλλης πρόσθετης αμοιβής πέραν του 
αναλογούντος από τη σχέση εργασίας του ωρομισθίου. 

8.5. Στην περίπτωση που οι δραστηριότητες / ενέργειες 
προετοιμασίας, επιμόρφωσης και εκπαίδευσης πραγμα¬ 
τοποιούνται εκτός ωραρίου εργασίας του προσωπικού, 
κάθε συμμετέχον άτομο δικαιούται πρόσθετη αμοιβή για 
υπερωριακή/υπερεργασιακή απασχόληση κατάτα ισχύο- 
ντα στον αντίστοιχο Φορέα - Τελικό Δικαιούχο. Στην περί¬ 
πτωση αυτή οι δαπάνες αυτές είναι επιλέξιμες για το πρό¬ 
γραμμα, συμπεριλαμβανόμενες στο ως άνω ανώτατο πο¬ 
σό ανά «συνεδρία». 

8.6. Κατά την πραγματοποίηση εκπαιδευτικών ταξιδιών 
(εσωτερικού ή εξωτερικού) το συμμετέχον προσωπικό 
δεν δικαιούται άλλης πρόσθετης αμοιβής πέραν του ανα- 
λογούντος από τη σχέση εργασίας του, συνολικού μικτού 
ημερομισθίου για κάθε ημέρα συμμετοχής του στο ταξίδι. 

Στις περιπτώσεις αυτές συνιστάται στους Φορείς να 
ολοκληρώνουν το εκπαιδευτικό πρόγραμμα επισκέψεων 
μέσα στα όρια μιας πλήρους εργασιακής ημέρας και να 
αποφεύγονται πολύωρες ημερήσιες δραστηριότητες, 
εφόσον όμως αυτό δεν αποβαίνει σε βάρος του προ¬ 
γράμματος επιμόρφωσης και δεν δημιουργεί σοβαρά 
προβλήματα στη βέλτιστη σχέση «κόστους - ωφέλειας» 
του εκπαιδευτικού προγράμματος. 

8.7. Οι συνολικές δαπάνες για δράσεις προετοιμασίας, 
επιμόρφωσης, κατάρτισης και εκπαίδευσης του προσω¬ 
πικού των ιδρυμάτων δεν είναι δυνατόν να υπερβαίνουν 
σεποσοστότο 15%του «Πραγματικού Προϋπολογισμού» 
της Πράξης, δηλαδή του συνολικού εγκεκριμένου προϋ¬ 
πολογισμού της Πράξης πλέον των ενδεχόμενων δαπα¬ 
νών μισθοδοσίας προσωπικού που απασχολείται στην 
υλοποίηση της Πράξης, οι οποίες καλύπτονται από τον 
προϋπολογισμό του φορέα και όχι με συγχρηματοδότη- 
ση από το Ε.Π. «Υγεία-Πρόνοια» 2000-2006. 

Σε περίπτωση που η συγχρηματοδοτούμενη πράξη υλο¬ 


ποιείται σε ιδιόκτητο χώρο του φορέα, και κατά συνέπεια 
οι δαπάνες ενοικίασης χώρου δεν συμπεριλαμβάνονται 
στον εγκεκριμένο προϋπολογισμό της Πράξης, τότε για 
τον υπολογισμό του «Πραγματικού Προϋπολογισμού» 
της Πράξης, προστίθεται επιπλέον το δυνητικό κόστος 
ενοικίασης (Δ.Κ.Ε.), δηλαδή η ενδεχόμενη δαπάνη ενοι¬ 
κίασης, στην περίπτωση που ο χώρος είχε ενοικιασθεί 
από τον φορέα. Ο υπολογισμός της δαπάνης αυτής σε μη¬ 
νιαία βάση προκύπτει από τον τύπο: 

Δ.Κ.Ε. = 8 Ευρώ * Μ2 κτιριακής υποδομής 

(Σ.Σ.: Όπως αναφέρεται ανωτέρω στην παρ.2.1 «η μηνι¬ 
αία δαπάνη για τη μίσθωση χώρων που είναι απαραίτητη 
για τη λειτουργία των εγκεκριμένων έργων συνιστάται να 
μην υπερβαίνει τα 8 ΕΥΡΩ/πι2 ανά μήνα). 

9. Προγράμματα ευαισθητοποίησης της κοινότητας, 
στήριξης των οικογενειών των ΑμΕΑ και αξιοποίησης του 
εθελοντισμού, καθώς και δαπάνες προβολής και δημο¬ 
σιότητας. 

9.1. Οι μορφές που μπορούν να πάρουν τα συγκεκριμέ¬ 
να προγράμματα είναι: 

- Ατομικές ή ομαδικές «συνεδρίες» ψυχοκοινωνικής 
στήριξης, εμψύχωσης και συμβουλευτικής, διάρκειας 
μιας έως δύο ωρών. 

- Επιτόπιες επισκέψεις ενημέρωσης, ευαισθητοποίη- 
σης, ψυχοκοινωνικής στήριξης, εμψύχωσης κ.λπ. 

- Ημερίδες, διαλέξεις, ομιλίες, εκδηλώσεις ενημέρω¬ 
σης, ευαισθητοποίησης και δημοσιότητας. 

- Εκδόσεις, έντυπα υλικά, φυλλάδια, ηλεκτρονικές σελί¬ 
δες ενημέρωσης, δημοσιότητας, επικοινωνίας καιπροβο- 
λής. 

- Καμπάνιες ενημέρωσης, δημοσιότητας και προβολής 
των επιχειρούμενων παρεμβάσεων επανένταξης. 

- Παρεμβάσεις στα τοπικά ΜΜΕ με στόχο την βέλτιστη 
επικοινωνιακή τακτική ανάμεσα στους Τελικούς Δικαιού¬ 
χους και την τοπική κοινωνία. 

9.2. Οι δαπάνες που θεωρούνται στην κατηγορία αυτή 
επιλέξιμες είναι όλες όσες κρίνονται απαραίτητες για την 
αποτελεσματική ανάπτυξη των προγραμμάτων αυτών 
(αμοιβές εμπειρογνωμόνων, ομιλητών, έξοδα μετακίνη¬ 
σης και διαμονής όπου απαιτείται, ενοικιάσεις αιθουσών 
και εξοπλισμού εποπτικού, έξοδα ημιδιατροφής, έξοδα 
προβολής και δημοσιότητας, γραφική ύλη, βιβλία, έντυ¬ 
πα, αφίσες, δαπάνες παραγωγής ηλεκτρονικών σελίδων, 
δαπάνες φιλοξενίας ηλεκτρονικών τόπων κ.α.) 

9.3. Οι δαπάνες για την ανάπτυξη προγραμμάτων ευαι- 
σθητοποίησης της κοινότητας και αξιοποίησης του εθε¬ 
λοντισμού, εφόσον ανατίθενται ως έργο σε ανεξάρτη¬ 
τους - τρίτους φορείς (φυσικά ή νομικά πρόσωπα ή ενώ¬ 
σεις αυτών), είναι επιλέξιμες με την προϋπόθεση ότι η 
διαδικασία ανάθεσης του συγκεκριμένου έργου είναι 
συμβατή με τους όρους και τις προϋποθέσεις, όπως ανα- 
φέρονται στην παράγραφο 7 του παρόντος άρθρου. 

9.4. Οι συνολικές δαπάνες για δράσεις ευαισθητοποίη- 
σης της κοινότητας, στήριξης των οικογενειών των ΑμΕΑ 
και αξιοποίησης του εθελοντισμού, καθώς και δαπάνες 
προβολής και δημοσιότητας δεν είναι δυνατόν να υπερ¬ 
βαίνουν σε ποσοστό το 5%του «Πραγματικού Προϋπολο¬ 
γισμού» της Πράξης του Φορέα αθροιστικά. 

10. Προγράμματα κατάρτισηςτου προσωπικού των Φο¬ 
ρέων. 

Σε περίπτωση «κλασσικού» τύπου κατάρτισης του νεο- 
προσληφθέντος προσωπικού των Φορέων, αυτή υλοποι¬ 
είται από πιστοποιημένο Κέντρο Επαγγελματικής Κατάρ¬ 
τισης, χρηματοδοτείται από το Μέτρο 4.2 του Ε.Π. «Υγεία 
- Πρόνοια 2000-2006» και διέπεται από τις διατάξεις της 
ΔΥ2γ/οικ.30958/26.3.2002 (ΦΕΚ 432/Β'/9.4.2002) Από- 

φάσης Υπουργού Υγείας και Πρόνοιας, όπως ισχύει κάθε 
φορά. 

11. Μικρού ύψους δαπάνες για αγορά εξοπλισμού είναι 
επιλέξιμες, με την προϋπόθεση ότι οι συγκεκριμένες δα¬ 
πάνες είναι απολύτως απαραίτητες για την υλοποίηση 
του έργου και εφόσον: (α) τεκμηριώνεται επαρκώς η ανά¬ 
γκη των συγκεκριμένων δαπανών από τον Φορέα (β) 
υπάρχει προηγούμενη έγκριση της Διαχειριστικής Αρχής, 
και (γ) δεν υπάρχει η δυνατότητα χρησιμοποίησης πόρων 
του ΕΤΠΑ για τις εν λόγω δαπάνες. 

12. Όλες οι ανωτέρω κατηγορίες επιλέξιμων δαπανών 
του παρόντος άρθρου αποτυπώνονται στον παρακάτω πί¬ 
νακα σύμφωνα με το Ελληνικό Γενικό Λογιστικό Σχέδιο 
(Ε.Γ.Λ.Σ.): 

ΕΠΙΛΕΞΙΜΕΣ ΔΑΠΑΝΕΣ ΣΕ ΑΝΤΙΣΤΟΙΧΙΑ 
ΜΕ ΤΟ ΕΛΛΗΝΙΚΟ ΓΕΝΙΚΟ ΛΟΓΙΣΤΙΚΟ ΣΧΕΔΙΟ (Ε.Γ.Λ.Σ.) 

60 ΑΜΟΙΒΕΣ ΚΑΙ ΕΞΟΔΑ ΠΡΟΣΩΠΙΚΟΥ 
60.00 Αμοιβές έμμισθου προσωπικού 

60.02 Παρεπόμενες παροχές και έξοδα προσωπικού 
60.02.04 Έξοδα επιμόρφωσης προσωπικού 
60.02.99 Λοιπές παρεπόμενες παροχές και έξοδα προσωπι¬ 
κού 

60.03 Εργοδοτικές εισφορές και επιβαρύνσεις έμμι¬ 
σθου προσωπικού 

60.03.00 Εργοδοτικές εισφορές ΙΚΑ 
60.03.01 Εργοδοτικές εισφορές λοιπών Ταμείων κύριας 
ασφάλισης 

60.03.02 Εργοδοτικές εισφορές Ταμείων επικουρικής 
ασφάλισης 

60.03.04 Χαρτόσημο μισθοδοσίας 

61 ΑΜΟΙΒΕΣ ΚΑΙ ΕΞΟΔΑ ΤΡΙΤΩΝ 

61.00 Αμοιβές και έξοδα ελευθέρων επαγγελματιών υπο¬ 

κείμενες σε παρακράτηση φόρου εισοδήματος 
61.01 Αμοιβές και έξοδα μη ελευθέρων επαγγελματιών 
υποκείμενες σε παρακράτηση φόρου εισοδήμα¬ 
τος 

61.03 Επεξεργασίες από τρίτους 

61.03.01 Αμοιβές μηχανογραφικής επεξεργασίας 

62 ΠΑΡΟΧΕΣ ΤΡΙΤΩΝ 
62.03 Τηλεπικοινωνίες 
62.03.00 Τηλεφωνικά-Τηλεγραφικά 
62.03.01 Τέλεξ-Φαξ 

62.03.02 Ταχυδρομικά έξοδα 
62.03.03 Διάφορα έξοδα τηλεπικοινωνιών 
62.04 Ενοίκια 

62.04.01 Ενοίκια κτιρίων - τεχνικών έργων 
62.04.02 Ενοίκια μηχανημάτων - τεχνικών εγκαταστάσεων 
- λοιπού μηχανολογικού εξοπλισμού 
62.04.05 Ενοίκια μηχανογραφικών μέσων 
62.04.06 Ενοίκια λοιπού εξοπλισμού 
62.04.20 Ενοίκια μίσθωσης Εθαείημ μηχανημάτων (κινητός 
εξοπλισμός) 

62.04.21 Ενοίκια μίσθωσης 1θ3δίπ9 και λοιπά (ακινήτων) 

62.07 Επισκευές - συντηρήσεις 

62.98 Λοιπές παροχές τρίτων 

62.98.00 Ηλεκτρικό ρεύμα 

62.98.01 Φωταέριο 

62.98.02 Ύδρευση 

63 ΦΟΡΟΙ-ΤΕΛΗ 

64 ΔΙΑΦΟΡΑ ΕΞΟΔΑ 
64.00 Έξοδα μεταφορών 

64.00.01 Έξοδα μεταφορών προσωπικού με μεταφορικά 
μέσα τρίτων 

64.00.04 Έξοδα διακινήσεων (εσωτερικών) υλικών - αγα¬ 
θών με μεταφορικά μέσα τρίτων 


64.01 Έξοδαταξιδιών 

64.01.00 Έξοδα ταξιδιών εσωτερικού 
64.01.01 Έξοδα ταξιδιών εξωτερικού 
64.02 Έξοδα προβολής και διαφήμισης 

64.02.00 Διαφημίσεις από τον τύπο 
64.02.01 Διαφημίσεις από το ραδιόφωνο - τηλεόραση 
64.02.05 Έξοδα συνεδρίων - δεξιώσεων και άλλων παρεμ¬ 
φερών εκδηλώσεων 

64.02.06 Έξοδα υποδοχής και φιλοξενίας 
64.02.99 Διάφορα έξοδα προβολής και διαφήμισης 
64.07 Έντυπα και γραφική ύλη 
64.07.00 Έντυπα 

64.07.01 Υλικά πολλαπλών εκτυπώσεων 
64.07.02 Έξοδα πολλαπλών εκτυπώσεων 
64.07.03 Γραφική ύλη και λοιπά υλικά γραφείων 
64.07.90 Αγορές βιβλίων 

64.07.99 Διάφορα έξοδα εντύπων και γραφικής ύλης 

64.08 Υλικά άμεσης ανάλωσης 

64.08.00 Καύσιμα και λοιπά υλικά θέρμανσης 

64.08.01 Υλικά καθαριότητας 

64.08.02 Υλικά φαρμακείου 

64.08.99 Λοιπά έξοδα άμεσης ανάλωσης 

64.09 Έξοδα δημοσιεύσεων 

64.09.01 Έξοδα δημοσίευσης αγγελιών και ανακοινώσεων 
64.98 Διάφορα έξοδα 

64.98.00 Κοινόχρηστες δαπάνες 
64.98.04 Έξοδα λοιπών ελευθέρων επαγγελματιών 
64.98.05 Έξοδα διαφόρων τρίτων 
64.98.96 Έξοδα διατροφής, ένδυσης, υπόδησης και λοιπά 
έξοδα φίλο ξένο υμένων ασθενών σε «Μονάδες 
και «Προγράμματα» 

14 ΕΠΙΠΛΑ ΚΑΙ ΛΟΙΠΟΣ ΕΞΟΠΛΙΣΜΟΣ 

14.00 Έπιπλα 

14.01 Σκεύη 

14.03 Ηλεκτρονικοί υπολογιστές και ηλεκτρονικά συ¬ 

γκροτήματα 

14.08 Εξοπλισμός τηλεπικοινωνιών 

14.09 Λοιπός εξοπλισμός 

ΑΡΘΡΟ 10 

ΠΕΡΙΕΧΟΜΕΝΑ ΦΑΚΕΛΩΝ ΤΕΚΜΗΡΙΩΣΗΣ 
ΤΗΣ ΥΛΟΠΟΙΗΣΗΣ ΚΑΙ ΤΗΣ ΕΠΙΛΕΞΙΜΟΤΗΤΑΣ ΔΑΠΑΝΩΝ 

1. Η εφαρμογή κάθε Πράξης σύμφωνα με την παρούσα 
Απόφαση καθώς και η νόμιμη καταβολή δαπανών αποδει- 
κνύονται με δικαιολογητικά που τηρούνται σε ειδικό Φά¬ 
κελο του Τελικού Δικαιούχου ανά κατηγορία δαπανών. 

Οι λογιστικές καταχωρήσεις στα βιβλία του Τελικού Δι¬ 
καιούχου πρέπει να παρέχουν πλήρη, ακριβή καιδιακριτή 
εικόνα των λογιστικών στοιχείων της πράξης. Όταν δεν 
υπάρχει λογιστικό σύστημα θα πρέπει να γίνεται κατα¬ 
γραφή σε βιβλίο των αναλυτικών χρηματοοικονομικών 
στοιχείων της κάθε πράξης, ειδικά για το σκοπό αυτό. 
Στην περίπτωση αυτή ο τύπος της τήρησης των στοιχείων 
θα εγκρίνεται από τη Διαχειριστική Αρχή. 

Ο Τελικός Δικαιούχος υποχρεούται να τηρήσει τον εν 
λόγω Φάκελο επί τρία (3) έτη μετά την τελευταία πληρω¬ 
μή του Επιχειρησιακού Προγράμματος. 

Κάθε πρωτότυπο παραστατικό που σχετίζεται μετις επι¬ 
λέξιμες από το Μέτρο δαπάνες υπογράφεται από τον αρ¬ 
μόδιο για την οικονομική διαχείριση της Πράξης που ορί¬ 
ζει ο Τελικός Δικαιούχος. Στα παραστατικά που αφορούν 
επιμερισμένες δαπάνες ο αρμόδιος αναγράφει και το πο¬ 
σοστό του τιμολογίου που σχετίζεται με την Πράξη. 

2. Η τήρηση των παραστατικών και άλλων νομιμοποιητι¬ 
κών εγγράφων κατηγοριοποιείται ως εξής: 

2.1. Δικαιολογητικά για την έναρξη των εγκεκριμένων 

δράσεων ή ενεργειών (Έργων/Υποέργων) που συγχρη- 
ματοδοτούνται από το ΕΚΤ 

Μετά την έκδοση της Απόφασης Ένταξης, και πριν την 
έναρξη υλοποίησης της Πράξης, ο Φορέας Υλοποίησης 
θα πρέπει να προσκομίσει στην Διαχειριστική Αρχή την 
Απόφαση Έγκρισης Υλοποίησης της Πράξης με Ίδια Μέ¬ 
σα από το Διοικητικό του Όργανο, η οποία ισοδυναμεί με 
την ανάληψη της συμβατικής υποχρέωσης από τον Φο¬ 
ρέα Υλοποίησης να πραγματοποιήσει το έργο σύμφωνα 
με τους όρους της Απόφασης Ένταξης. Η Απόφαση αυτή 
περιλαμβάνει: 

- Αναλυτική περιγραφή του έργου 

- Προϋπολογισμό του έργου 

- Τρόπο υλοποίησης (οργάνωση του στελεχιακού του 
δυναμικού, μέσα που θα χρησιμοποιήσει, προσφυγή σε 
τρίτους,) 

- Χρονοδιάγραμμα υλοποίησης του έργου 

2.2. Δικαιολογητικά για τις δαπάνες λειτουργίας που 
συγχρηματοδοτούνται από το ΕΚΤ 

2.2.1 Δαπάνες απασχόλησης προσωπικού: 

α) Η προκήρυξη για την πρόσληψη του επιστημονικού, 
διοικητικού και βοηθητικού προσωπικού και ο οριστικός 
πίνακας επιλογής των απασχολουμένων στη δράση. 

β) Τα υποβληθέντα πιστοποιητικά σπουδών, επαγγελ¬ 
ματικής εμπειρίας και βιογραφικά σημειώματα των απα¬ 
σχολουμένων. 

γ) Οι συμβάσεις μεταξύ δικαιούχου φορέα και απασχο¬ 
λουμένων, όπου θα καθορίζεται το περιεχόμενο της ερ¬ 
γασίας τους, το οποίο θα πρέπει να σχετίζεται άμεσα με 
τις αντίστοιχες ειδικότητες. 

δ) Οι μηνιαίες καταστάσεις μισθοδοσίας (θεωρημένες 
από τον αρμόδιο ασφαλιστικό φορέα). 

ε) Τα επικυρωμένα αντίγραφα ή καταστάσεις πληρω¬ 
μής των ασφαλιστικών εισφορών εργαζομένων και εργο¬ 
δότη. 

στ) Οι αποδείξεις είσπραξης των αποδοχών των απα¬ 
σχολουμένων. 

ζ) Η ονομαστική κατάσταση των απασχολουμένων στη 
δράση, μεαναγραφήτου αριθμού φορολογικού μητρώου 
τους (Α.Φ.Μ.) 

η) Αντίγραφα των ενταλμάτων ή/ και αποδείξεων πλη¬ 
ρωμής (που εκδίδονται για όλες τις πληρωμές), τα οποία 
φέρουντην πρωτότυπη υπογραφή του δικαιούχου και συ¬ 
νοδεύονται από αποδείξεις είσπραξης, 
θ) Δηλώσεις καταβολής του φόρου εισοδήματος. 

2.2.2 Δαπάνες αναλωσίμων υλικών, συντήρησης εξο¬ 
πλισμού, μίσθωσης και συντήρησης χώρων. 

α) Τα εξοφλημένα τιμολόγια και τα δελτία αποστολής 
καθώς και οι αποδείξεις ταμιακής μηχανής για τις περι¬ 
πτώσεις που ο προμηθευτής δεν υποχρεούται στην έκδο¬ 
ση τιμολογίου των αναλωσίμων. 

β) Οι αποδείξεις πληρωμής των ενοικίων και τα μισθω¬ 
τήρια συμβόλαια αυτών, θεωρημένα από την αρμόδια 
ΔΟΥ, ή τα παραχωρητήρια χρήσης των ακινήτων. 

γ) Τα εξοφλημένα τιμολόγια ή αποδείξεις Παροχής 
Υπηρεσιών και οι αντίστοιχες αποδείξεις πληρωμής και εί¬ 
σπραξης, που αφορούν στη συντήρηση του εξοπλισμού 
και των χώρων. 

δ) Τα τιμολόγια και τα δελτία αποστολής και επιστρο¬ 
φής στις περιπτώσεις ενοικίασης εξοπλισμού. 

2.2.3. Λοιπές λειτουργικές δαπάνες 
α) Οι λογαριασμοί Γενικών Εξόδων (ύδρευσης, 
ΔΕΗ,ΟΤΕ κ.λπ.), τιμολόγια αγοράς καυσίμων ή αποδείξεις 
πληρωμής κοινοχρήστων, ταχυδρομικών εξόδων κ.λπ. 

β) Τα εξοφλημένα τιμολόγια αγορών ή παροχής υπηρε¬ 
σιών που αφορούν σε δαπάνες προβολής, δημοσιότητας 


και εκδηλώσεων, με πλήρη και αναλυτική περιγραφή των 
ενεργειών προβολής και δημοσιότητας και τιμολογημένη 
ανά είδος ενέργειας. Τα παραπάνω τιμολόγια θα παρέχουν 
αναλυτικές πληροφορίες για κάθε παροχή υπηρεσιών. 

γ) Τα προβλεπόμενα στην παράγραφο 6 του άρθρου 9 
της παρούσας Απόφασης νόμιμα υποκατάστατα παρα¬ 
στατικών (π.χ. αποδείξεων επαγγελματικής δαπάνης) των 
δαπανών του «μικρού ταμείου». 

Σε περίπτωση μη ύπαρξης των προβλεπομένων δικαιο- 
λογητικών και παραστατικών, οι ανωτέρω πληρωμές δεν 
θεωρούνται νομίμως καταβληθείσες και ως εκ τούτου εί¬ 
ναι μη επιλέξιμες από το Πρόγραμμα. 

Σε όλες τις παραπάνω κατηγορίες δαπανών απαιτού¬ 
νται τα εκάστοτε κατά περίπτωση νόμιμα παραστατικά 
(που προβλέπει ο ΚΒΣ και τα όσα προβλέπονται από τους 
ισχύοντες φορολογικούς νόμους) που να αναφέρονται 
στην εγκεκριμένη δράση (ο τίτλος της δράσης, ή ο αριθ¬ 
μός Ο.Π.Σ πρέπει να αναγράφεται στο οικείο τιμολόγιο) 
και στα οποία να αναγράφεται η συγχρηματοδότηση του 
από το συγκεκριμένο Επιχειρησιακό Πρόγραμμα. 

ΑΡΘΡΟ 11 

ΥΠΟΧΡΕΩΣΕΙΣ ΤΟΥ ΤΕΛΙΚΟΥ ΔΙΚΑΙΟΥΧΟΥ 

Οι γενικές υποχρεώσεις των Τελικών Δικαιούχων κάθε 
Πράξης ορίζονται στην Απόφαση 18527/ΓΔΑΠΠΠΔΕ 
156/7.6.2001 του Υφυπουργού Εθνικής Οικονομίας «Τύ¬ 
πος και Περιεχόμενο Απόφασης Ένταξης Πράξης σε Επι¬ 
χειρησιακά Προγράμματα του ΚΠΣ 2000 - 2006, σύμφω¬ 
να με το άρθρο 5, παρ. 3του Ν. 2860/2000» όπως κάθε φο¬ 
ρά ισχύει, καθώς και από το γενικότερο θεσμικό πλαίσιο 
που διέπειτο ΓΚΠΣ. 

Ακόμη, η Απόφαση Ένταξης κάθε συγκεκριμένης Πρά¬ 
ξης στο Επιχειρησιακό Πρόγραμμα «Υγεία - Πρόνοια» 
2000-2006 είναι δυνατόν να περιέχει και ειδικούς όρους ή 
υποχρεώσεις για τους Τελικούς Δικαιούχους. 

ΑΡΘΡΟ 12 
ΧΡΗΜΑΤΟΔΟΤΗΣΗ 

1. Οι Πράξεις που εντάσσονται στο Μέτρο 3.2 του Ε.Π. 
«Υγεία - Πρόνοια» 2000-2006 συγχρηματοδοτούνται από 
Κοινοτικούς και Εθνικούς Πόρους. Η χρηματοδότηση αυ¬ 
τή αποτελεί εξ' ολοκλήρου Δημόσια Δαπάνη και πραγμα¬ 
τοποιείται μέσα από το Πρόγραμμα Δημοσίων Επενδύσε¬ 
ων (Σ.Α.Ε του ΠΔΕ). Η Κοινοτική χρηματοδότηση γίνεται 
με πόρους του Ευρωπαϊκού Κοινωνικού Ταμείου (Ε.Κ.Τ.). 
Οι σχετικές εισροέςτωνπόρωντου Ε.Κ.Τ. αποτελούν έσο¬ 
δα του Προγράμματος Δημοσίων Επενδύσεων και θα 
εκταμιεύονται σύμφωνα μετηνπροβλεπόμενη διαδικασία. 

Οι τυχόν υπερβάσεις των εγκεκριμένων κονδυλίων των 
Πράξεων δεν χρηματοδοτούνται. 

Ρητά ορίζεται ότι η υλοποίηση της κάθε δράσης, καθώς 
και όλα τα δικαιώματα και οι υποχρεώσεις που απορρέ¬ 
ουν από τα εγκριτικά έγγραφα δεν μεταβιβάζονται, ούτε 
εκχωρούνται σε οποιονδήποτε τρίτο φορέα. 

2. Ροή χρηματοδότησης: 

Ο Τελικός Δικαιούχος υποχρεούται να τηρεί ξεχωριστό 
τραπεζικό λογαριασμό, αποκλειστικά για τη συγχρηματο¬ 
δότηση, από τον οποίο θα αποδεικνύονται οι εισροές και 
εκροές της δράσης. 

Η ροή της χρηματοδότησης προς τον Τελικό Δικαιούχο 
πραγματοποιείται ως εξής: 

α) Εκταμίευση μέχρι 20% του εγκεκριμένου προϋπολο¬ 
γισμού της Πράξης με την υποβολή στη Διαχειριστική Αρ¬ 
χή της Απόφασης εκτέλεσης του έργου/ υποέργου με ίδια 
μέσα. 

β) Οι υπόλοιπες δόσεις, μπορούν να καταβάλλονται μέ- 

χρι ποσοστού 30% του συνολικού προϋπολογισμού του 
έργου η κάθε μία και μέχρι συμπλήρωσηςτου 90%του συ¬ 
νολικού προϋπολογισμού, με την προϋπόθεση ότι η δια¬ 
φορά {άθροισμα των καταβληθεισών δόσεων - δηλωθεί- 
σες δαπάνες} είναι μικρότερη του 8% του συνολικού προ¬ 
ϋπολογισμού του έργου. 

Τα παραπάνω ποσά μπορούν να διαφοροποιούνται κα¬ 
τά περίπτωση από τη Διαχειριστική Αρχή σε συνδυασμό 
με τον έλεγχο των Μηνιαίων Δελτίων Δαπανών. 

γ) Το υπόλοιπο 10%του εγκεκριμένου προϋπολογισμού 
του Έργου, καταβάλλεται με την κατάθεση από τον Τελι¬ 
κό Δικαιούχο της Αίτησης Αποπληρωμής του Έργου, η 
οποία πρέπει να συνοδεύεται από έκθεση του Επιστημο¬ 
νικού Υπευθύνου για τα αποτελέσματα της Δράσης κα¬ 
θώς και από έκθεση αξιολόγησης της Πράξης. 

ΑΡΘΡΟ 13 
ΕΛΕΓΧΟΣ 

1. Γ ενικά 

Προκειμένου να διασφαλιστεί η αποτελεσματικότητα 
και η ορθή εφαρμογή των συγχρηματοδοτούμενων από 
το ΕΚΤ Πράξεωντης παρούσας, τα αρμόδια -σύμφωνα με 
το θεσμικό πλαίσιο που διέπει το Γ ΚΠΣ- όργανα λαμβά¬ 
νουν τα αναγκαία μέτρα με σκοπό: 

α) Την τήρηση των εθνικών και κοινοτικών διατάξεων 

β) Την ορθή υλοποίηση 

γ) Την επιλεξιμότητα των δαπανών και την αιτιολόγησή 
τους 

δ) Την πρόληψη ή την διαπίστωση τυχόν παραβάσεων 
και την επιβολή κυρώσεων 

ε) Την ανάκτηση τυχόν αχρεωστήτως καταβληθέντων 
ποσών μετά τη διαπίστωση σχετικής παράβασης. 

στ) Την εξασφάλιση επαρκούς διαδρομής ελέγχου. 

2. Επίπεδο και είδος ελέγχου και αρμόδια όργανα 

Από τις διατάξεις του ΚΠΣ προβλέπονται: 

- Εσωτερικός έλεγχος ο οποίος διενεργείται από τον Τε- 
λικό Δικαιούχο. 

- Πρωτοβάθμιος έλεγχος ο οποίος διενεργείται από την 
Διαχειριστική Αρχή κάθε Ε.Π. 

- Δευτεροβάθμιος Έλεγχος που διενεργείται από την 
Αρχή Πληρωμής του ΚΠΣ 

- Τριτοβάθμιος έλεγχος ο οποίος διενεργείται από την 
Επιτροπή Δημοσιονομικού Ελέγχου (ΕΔΕΑ) 

- Έλεγχος από αρμόδια ελεγκτικά όργανα της ΕΈ. 

Ο έλεγχος συνίσταται στην εξέταση της ποιότητας του 
παρεχόμενου έργου και στην ορθή οικονομική διαχείριση 
καθώς επίσης και στην τήρηση των προβλεπόμενων δια¬ 
δικασιών, σύμφωνα με τις ισχύουσες κοινοτικές και εθνι¬ 
κές διατάξεις. 

Επίσης ελέγχεται: 

- ο σεβασμός των στόχων του συγκεκριμένου Μέτρου 
του Επιχειρησιακού Προγράμματος «Υγεία-Πρόνοια» 
2000-2006. 

- η εναρμόνιση της δράσης με τους στόχους του Κοινο¬ 
τικού Πλαισίου Στήριξης και με τις διατάξεις των Κανονι¬ 
σμών των σχετικών με την αποστολή των διαρθρωτικών 
ταμείων. 

- η καλή δημοσιονομική διαχείριση, η οποία μεταξύ άλ¬ 
λων περιλαμβάνει τη δικαιολόγηση και τη λογιστική κατα¬ 
γραφή των δαπανών, την τήρηση των φορολογικών νό¬ 
μων και τη διαχείριση σύμφωνα με τις αρχές της οικονο¬ 
μίας και της χρηστής δημοσιονομικής διαχείρισης. 

3. Έλεγχος από την Διαχειριστική Αρχή του Επιχειρη¬ 
σιακού Προγράμματος «Υγεία-Πρόνοια» 2000-2006. 

Η Διαχειριστική Αρχή του Επιχειρησιακού Προγράμμα¬ 
τος «Υγεία-Πρόνοια» 2000-2006 ασκεί έλεγχο σε όλα τα 


στάδια από την προετοιμασία μέχρι την ολοκλήρωση της 
Πράξης, όπως αναλυτικάπεριγράφεται στο άρθρο 6του Ν. 
2860/2000 και το άρθρο 6 της ΔΥΙα/οικ. 23125/8.12.2002 
κοινής υπουργικής απόφασης (ΦΕΚ 1502/Β78.12.2002), 
που αφορά στη σύσταση καιλειτουργίατηςΔιαχειριστικής 
Αρχής του Επιχειρησιακού Προγράμματος. 

4. Στάδια Ελέγχου 

- Προληπτικός έλεγχος: διενεργείται πριν την έναρξη 
της υλοποίησης της Πράξης, κατά το στάδιο της προε¬ 
τοιμασίας εκτέλεσης, ελέγχεται η ικανότητα του Τελικού 
Δικαιούχου να υλοποιήσει την Πράξη και εάν έχουν λη- 
φθεί όλα τα μέτρα τα οποία εξασφαλίζουν την τήρηση της 
ισχύουσας Νομοθεσίας. 

- Έλεγχος κατά την εκτέλεση της Πράξης: διενεργείται 
κατά τη διάρκεια υλοποίησης των Πράξεων μέσω του 
Ολοκληρωμένου Πληροφοριακού Συστήματος (ΕΡΓΟ- 
ΡΑΜΑ ή Ο.Π.Σ.) αλλά και με ενδεχόμενους επιτόπιους 
ελέγχους. Αφορά σε έλεγχο που διενεργεί η Διαχειριστι¬ 
κή Αρχή προς τους Τελικούς Δικαιούχους των Πράξεων. 
Συγκεκριμένα ελέγχονται η νομιμότητα και η κανονικότη¬ 
τα των δαπανών, η τήρηση των διαδικασιών, η αξιοπιστία 
των πληροφοριών και των οικονομικών στοιχείων που δη¬ 
λώνονται από τον Τελικό Δικαιούχο, στο πλαίσιο των μη¬ 
νιαίων και τριμηνιαίων δελτίων παρακολούθησης, η τήρη¬ 
ση των δεσμεύσεων που έχει αναλάβει ο Τελικός Δικαιού¬ 
χος κατά την ένταξη της Πράξης στο Επιχειρησιακό 
Πρόγραμμα και η τήρηση των κανόνων δημοσιότητας. 

- Έλεγχος με την ολοκλήρωση της Πράξης: διενεργεί- 
ται μετά τη γνωστοποίηση της ολοκλήρωσης της Πράξης 
από τον Τελικό Δικαιούχο, είναι επιτόπιος και αφορά στο 
φυσικό αντικείμενο και στο λειτουργικό αποτέλεσμα της 
Πράξης. Ως αποτέλεσμα του Ελέγχου συντάσσεται από 
την Διαχειριστική Αρχή βεβαίωση τήρησης των υποχρεώ¬ 
σεων του Τελικού Δικαιούχου 

Κάθε Πράξη γίνεται αντικείμενο επιτόπιου ελέγχου του¬ 
λάχιστον μια φορά, τόσο κατά την υλοποίησή της όσο και 
μετά την ολοκλήρωσή της. 

Δειγματοληπτικοί έλεγχοι πραγματοποιούνται στους 
Τελικούς Δικαιούχους σε όλα τα στάδια υλοποίησης των 
Πράξεων. Για την επιλογή του κατάλληλου δείγματος 
Πράξεων που θα ελεγχθούν, λαμβάνονται υπόψη η μορ¬ 
φή δράσης του Τελικού Δικαιούχου, η φύση της Πράξης 
που υλοποιεί, οι ωφελούμενοι από αυτήν, η ύπαρξη εσω¬ 
τερικού συστήματος ελέγχου, ενδεχόμενοι προηγούμε¬ 
νοι έλεγχοι και τα σχετικά πορίσματα αυτών. 

Για κάθε διενεργούμενο έλεγχο συντάσσεται Έκθεση, 
ενώ τα πορίσματα της καταχωρούνται στο ΟΠΣ και κοινο¬ 
ποιούνται στην Αρχή Πληρωμής, στην Ευρωπαϊκή Επι¬ 
τροπή, στην Επιτροπή Δημοσιονομικού Ελέγχου και στον 
Τελικό Δικαιούχο. 

Στις περιπτώσεις που υπάρχουν βάσιμες ενδείξεις για 
την ύπαρξη παρατυπιών, αναστέλλεται η χρηματοδότηση, 
η Διαχειριστική Αρχή προβαίνει στη διενέργεια έκτακτου 
ελέγχου και στην έκδοση σχετικού πορίσματος. Η διαδι¬ 
κασία ολοκληρώνεται μέχρι το οριστικό κλείσιμο του θέ¬ 
ματος όπως προβλέπεται στο άρθρο 6του Ν. 2860/2000 

5. Διαδρομή του Ελέγχου 

Επισημαίνεται επίσης ότι ο έλεγχος που διενεργείται 
από την Διαχειριστική Αρχή πρέπει να ανταποκρίνεται 
στην απαιτούμενη από το άρθρο 7 του Κανονισμού 
438/2001, επαρκή διαδρομή ελέγχου, όπως ενδεικτικά 
περιγράφεται στο παράρτημα 1 αυτού. 

Ειδικότερα, για να είναι επαρκής η διαδρομή ελέγχου 
πρέπει να επιτυγχάνεται η επαλήθευση της λογιστικής κα- 
ταχώρησης των δαπανών σε όλα τα επίπεδα των αρμό¬ 
διων υπηρεσιών, δηλαδή μεταξύ της Διαχειριστικής Αρ- 

χής και του Τελικού Δικαιούχου. Επίσης πρέπει να επαλη¬ 
θεύεται η χορήγηση και η μεταφορά των διαθέσιμων κοι¬ 
νοτικών και εθνικών κονδυλίων. 

Συγκεκριμένα: 

- Οι λογιστικές καταχωρήσεις πρέπει να παρέχουν ανα¬ 
λυτικές πληροφορίες για τις δαπάνες που πραγματοποί¬ 
ησαν οι Τελικοί Δικαιούχοι και γι' αυτό πρέπει να περιλαμ¬ 
βάνουν την ημερομηνία καταχώρησης, το ποσό κάθε κον¬ 
δυλίου της δαπάνης, τον προσδιορισμό των 
δικαιολογητικών εγγράφων και την ημερομηνία και μέθο¬ 
δο της πληρωμής. Ακόμη πρέπει να επισυνάπτονται τα 
αναγκαία αποδεικτικά στοιχεία (τιμολόγια). 

- Σε περιπτώσεις δαπανών που αφορούν μόνο εν μέρει 
τη συγχρηματοδοτούμενη από την Κοινότητα πράξη πρέ¬ 
πει να καταδεικνύεται η ακρίβεια κατανομής του ποσού 
μεταξύ της συγχρηματοδοτούμενης και των άλλων πρά¬ 
ξεων. Παρόμοια αιτιολόγηση πρέπει να υπάρχει και για τα 
είδη δαπανών τα οποία θεωρούνται ως επιλέξιμα εντός 
ορίων ή αναλογικώς προς άλλες δαπάνες. 

- Οι τεχνικές προδιαγραφές και το χρηματοδοτικό σχέ¬ 
διο της παρέμβασης, οι εκθέσεις προόδου, τα έγγραφα 
που αφορούν την έγκριση χρηματοδότησης, τις διαδικα¬ 
σίες δημοπράτησης και σύναψης της σύμβασης και οι εκ¬ 
θέσεις σχετικά με επιθεωρήσεις των συγχρηματοδοτού- 
μενων από τις πράξεις υποδομών ή/ και εξοπλισμού και 
υπηρεσιών πρέπει να είναι διαθέσιμα στο κατάλληλο επί¬ 
πεδο διαχείρισης. 

- Σε περιπτώσεις ηλεκτρονικής διαβίβασης λογιστικών 
δεδομένων, όλες οι οικείες αρχές και φορείς λαμβάνουν 
επαρκείς πληροφορίες από το χαμηλότερο επίπεδο για 
να δικαιολογήσουν τις λογιστικές εγγραφές και τα ποσά 
που αναφέρουν σε υψηλότερο επίπεδο, διασφαλίζοντας 
έτσι μια ικανοποιητική διαδρομή ελέγχου από τα συνολι¬ 
κά ποσά που πιστοποιούνται στην επιτροπή μέχρι τα με¬ 
μονωμένα κονδύλια των δαπανών και τα δικαιολογητικά 
έγγραφα στο επίπεδο του τελικού δικαιούχου και των 
αναδοχών των έργων που υλοποιούν τις πράξεις. 

6. Η τήρηση από τους φορείς των δεσμεύσεων που 
έχουν αναλάβει, καθώς και των στοιχείων και διαδικασιών 
που απορρέουν από το ισχύον θεσμικό πλαίσιο, είναι υπο¬ 
χρεωτική. 

Η μη τήρηση ή η ελλιπής τήρηση αυτών μπορεί να επι¬ 
φέρει την περικοπή δαπανών ή ακόμα και την ακύρωση 
των δράσεων και την επιστροφή τυχόν εισπραχθέντων 
χρηματικών ποσών ως παρανόμως ή αχρεωστήτως κατα- 
βληθέντων. 

Στις περιπτώσεις αυτές με το πόρισμα του ελέγχου κοι¬ 
νοποιείται στον ελεγχόμενο φορέα σχετικό απόσπασμα 
της έκθεσης και εφαρμόζονται οι διατάξεις της 907/052/ 
2.7.2003/2.7.2003 κοινής υπουργικής απόφασης «Εθνικό 
Σύστημα δημοσιονομικών διορθώσεων για την ανάκτηση 
αχρεωστήτως ή παρανόμως καταβληθέντων ποσών από 
πόρους του Κρατικού Προϋπολογισμού για την υλοποίη¬ 
ση Προγραμμάτων συγχρηματοδοτούμενων στο πλαίσιο 
του Κ.Π.Σ., του Τ.Σ και των Κ.Π. για την προγραμματική 
περίοδο 2000 - 2006» 

7. Επισημαίνεται ότι όλοι οι εμπλεκόμενοι φορείς στην 
διαχείριση και υλοποίηση των έργων και υποέργων υπο- 
χρεούνται επί τρία έτη μετά την τελευταία πληρωμή του 
Επιχειρησιακού Προγράμματος να τηρούν στη διάθεση 


των ελεγκτικών αρχών και οργάνων όλα τα δικαιολογητικά 
έγγραφα (είτε τα πρωτότυπα έγγραφα είτε αντίγραφα για 
τα οποία βεβαιώνεται ότι είναι σύμφωνα με τα πρωτότυπα 
σε κοινώς αποδεκτά υποθέματα δεδομένων) τα σχετικά με 
τις δαπάνες που αφορούν τη συγκεκριμένη παρέμβαση. 

ΑΡΘΡΟ 14 

ΤΗΡΗΣΗ ΚΑΝΟΝΩΝ ΠΛΗΡΟΦΟΡΗΣΗΣ ΚΑΙ 
ΔΗΜΟΣΙΟΤΗΤΑΣ 

Οι Φορείς υλοποίησης των Πράξεων (Τελικοί Ανάδοχοι) 
θα πρέπει να τηρούν τους όρους πληροφόρησης και δη¬ 
μοσιότητας των ενεργειών τους, όπως αυτοί προκύπτουν 
από τον Κανονισμό (ΕΚ) 1159/2000 της Επιτροπής, τις δια¬ 
τάξεις εφαρμογής του Επιχειρησιακού Προγράμματος 
«Υγεία - Πρόνοια 2000-2006» και τους ειδικότερους 
όρους που -ενδεχομένως- θέτουν οι αρμόδιοι Φορείς 
(Διαχειριστική Αρχή, Υπουργείο Υγείας και Πρόνοιας). Σε 
κάθε περίπτωση δημοσιοποίησης/ δημοσίευσης σε σχέ¬ 
ση με την Πράξη, με μέριμνα του Τελικού Δικαιούχου, γί¬ 
νεται μνεία για τη συμμετοχή της Ευρωπαϊκής Ένωσης 
και ειδικότερα του Ευρωπαϊκού Κοινωνικού Ταμείου, στη 
χρηματοδότηση της κάθε επιμέρους ενέργειας. 

Με μέριμνα του Τελικού Δικαιούχου επίσης, εμφανίζε¬ 
ται -σε κάθε περίπτωση δημοσιοποίησης/ δημοσίευσης- η 
συμμετοχή του Ελληνικού Δημοσίου στη χρηματοδότηση 
της ενέργειας, του αντίστοιχου Υπουργείου καθώς και το 
Επιχειρησιακό Πρόγραμμα (άξονας, μέτρο) στο οποίο 
εντάσσεται η συγκεκριμένη Πράξη. 

Οι Τελικοί Δικαιούχοι των Πράξεων αποτελούν ουσια¬ 
στικούς συντελεστές διάχυσης της πληροφορίας στους 
ωφελούμενους και -υπό την έννοια αυτή- πρέπει να χρη¬ 
σιμοποιούν ορθολογικά κάθε πρόσφορο μέσο, που θα 
συμβάλλει στη διαφάνεια και στην απόκτηση χρηστικής 
πληροφορίας από τον πληθυσμό-στόχο. 

Οι Τελικοί Δικαιούχοι υποχρεούνται να τηρούν αρχείο 
δράσεων δημοσιότητας ως προς το φυσικό και οικονομι¬ 
κό τους αντικείμενο. 

ΑΡΘΡΟ 15 
ΤΕΛΙΚΕΣ ΔΙΑΤΑΞΕΙΣ 

Όλες οι αναφερόμενες στην παρούσα διατάξεις κανο¬ 
νισμών, οδηγιών, νόμων, Π.Δ, Υ.Α, κ.λπ. εφαρμόζονται με 
τις εκάστοτε τροποποιήσεις τους. 

Κάθε εξειδικευμένο θέμα που αφορά στην υλοποίηση 
των ενεργειών, δράσεων και έργων, που αναφέρονται 
στην παρούσα Απόφαση, διέπεται εκτός από τα προανα- 
φερόμενα και από το γενικότερο ισχύον εθνικό θεσμικό 
πλαίσιο. 

Η παρούσα Κοινή Υπουργική Απόφαση ισχύει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2003 

